DIALUNA, 20 MEI 2024 
588-0022 
HAYA NOS RIBA: 
WWW.AWEMAINTA.INFO 
NOTICIA@AWEMAINTA.COM 


AWEMainta 


E DIFERENCIA DEN NOTICIA 


2 
3 
5 


25 


ARUBA LIONS CLUB A HACI 
VARIOS MAMA CONTENTO CU NAN 
PROYECTO "HUNGER RELIEF" 


ASUNTO DI CORIENTE 


MINISTER GLENBERT CROES 
CU TREMENDO ‘SPROOKJE’ 


FALTA DI CONTROL 
RIBA MENORNAN DI 
EDAD TA ALARMANTE 


CRISIS MIGRATORIO NA ARUBA 


E NECESIDAD DI 
MEDIDA URGENTE PA 
ATENDE CU RETO CLAVE 

TUR of casi tur sprookje Hulandes, ta cuminsa cu e frase 
di: “Er was eens...” y cu esaki por describi loke Minister di 
Energia Glenbert Croes a haci siman pasa diabierna ora cu 
el a atende e problemanan cu a bin ta surgi na e compania 
di awa y electricidad, esta WEB Aruba NV. 


Gobierno a busca algun experto despues di un serie di 
critica contra e maneho di e compania di awa y electricidad 
y Minister Glenbert Croes diabierna a splica cu e compania 
Mericano MPR, a bin Aruba pa busca for di unda e proble- 
manan continuo a inicia cu ta pone cu e compania no por 
provee coriente den tur bario. 


Un problema cu suministro di coriente cu ta data for di mas 
c’un aña caba, caminda practicamente tur siman y tin ora 
dianan sigui, coriente ta cay afo di un of otro bario, creando 
iritacion y ansha den pueblo consumido. 


E cambia diferente director na e companianan di utilidad 
pero ultimo shete aña, gabinete di Prome Minister Evelyn 
Wever-Croes, simplemente no tabatin splicacion pa duna 
riba e crisis di electricidad, cual a bira pio na momento cu 
gobierno a dicidi di introduci un aumento den prijs di awa y 
coriente. 


E medida cu mester a dura inicialmente un luna, despues a 
bisa cu dentro di seis luna lo tin solucion y Minister Glenbert 
Croes a dicidi cu ta su responsabilidad pa e haya solucion pa 
e aumento di prijs di awa y coriente. 


El a bay Ecuador despues di a pasa Colombia, el a bay Merca 
pa pidi pa gobierno Mericano lanta sancion contra Venezuela 
pa asina Aruba por haya prijs di combustibel mas barata. 


Despues Minister Glenbert a dicidi di bula pasa over di ocean 
Atlantico pa yega Hulanda, caminda for di Hulanda el a sigui 
di “doorreis” pa Madrid caminda na su regreso, el a declara 
na prensa cu “mi a bin cu bon noticia.” 


Sinembargo tur bon noticia di Minister Glenbert a resulta 
di ta promesa bashi y sin contenido ya cu e crisis di electri- 
cidad a bira ainda mas serio caminda e ultimo simannan e 
situacion tabata completamente for di man. 


PRINCIPE 
Sinembargo manera un Prins elegante, sinta riba su cabay 
blanco, siman pasa un grupo di experto riba mashin cu ta 
produci electricidad, esta MPR, a yega Aruba pa bin mira 
kico ta pasando cu e situacion di coriente. 


E compania di Wärtsilä pa hopi aña a bin ta provee WEB 
Aruba NV cu mashin pa produci electricidad, no por a haya 
solucion di con practicamente casi tur dia un of mas motor 
ta cay afo y crea asina hopi incomodidad den pueblo. 


E expertonan aki no solamente lo a bin haya sa kico ta e 
problema pero for di diabierna practicamente ningun prob- 
lema a surgi den e planta di WEB y coriente no a cay afo den 
ningun bario. 


RESPONSABEL 
Awo cu a soluciona e asunto ta masha bunita y ta un alivio 
grandi pero cu tin oficial di e planta di awa y electricidad 
cu tin cu para responsabel pa e situacion cu pueblo a pasa 
aden, tambe ta un echo cu no por wordo neglisha. 


Ta imposibel cu den un industria asina esencial, asina 
importante cu tin hende responsabel cu no tabata sa kico ta 
pasando, e hendenan cu no por keda riba nan puesto, sea 
cu nan tecniconan di e planta mes of di e compania Wärtsilä, 
nan tin cu para responsabel pa un problema cu a wordo solu- 
ciona den cuestion di 24 pa 48 ora pa e compania Mericano 
MPR. 
Kisas hasta e propio Minister Glenbert Croes tin cu saca 
su conclusion cu no por a atende e asunto aki den un lapso 
di tempo mas cortico y ta ora cu esaki sosode, por papia 
cu e “sprookje” di wega a caba cu “En ze leefden lang en 
gelukkig.”! 


Asunto di coriente 


Minister Glenbert Croes cu tremendo ‘sprookje’ 

E situacion social riba e isla di Aruba ta un asunto hopi 
serio, caminda tur dia por tuma nota di situacion caminda 
negligencia di hoben menor di edad, ta resalta den un forma 
hopi peligroso. 


Ayera mainta den oranan di marduga, esta banda di 3.30 di 
marduga, dos hobencita a pidi lift cerca un cabayero kende 
a baha for di su trabou na un hotel, a pasa come algo na un 
truck pa despues busca rumbo pa su cas. 


Na e truck tabatin varios hende buscando algo di come pero 
na final ora cu e cabayero tabata drenta su auto, el a wordo 
acerca pa dos mucha muhe, kendenan a pidi un lift pa nan 
cas na Santa Cruz y Pos Chikito ya cu e hende cu mester a 
hiba nan cas, a dicidi di bay otro caminda. 


A bin resulta c’un di e hobennan aki tabatin 14 aña di edad 
y e otro 15 aña, pues ambos ta menor di edad y segun e 
persona cu a informa redaccion di AWEMainta, ambos hoben 
tabata hole alcohol fuerte. 


Ambos a sigura cu nan mayornan ta na altura cu nan ta riba 
caya y cu nan ta hunto cu otro miembro di famia, esta un 
prima cu ta mayor di edad kende a keda encarga cu e dos 


‘muchanan’ aki pero a dicidi di bandona esakinan ya cu e 
mes tabatin otro ‘trip.’ 
Fuea cu nan rosea tabata holi hopi alcohol nan forma di 
bisti no tabata laga espacio pa fantasia segun a informa na 
redaccion di AWEMainta. 


Sin duda cu e tipo di desaroyo aki a hopi preocupante 
caminda mucha menor di edad a wordo exponi na situacion 
cu por ta peligroso pa nan bienestar pero aki un biaha mas 
ta keda confirma cu no tin un tipo di control cu por zona un 
alarma caminda autoridad lo por actua. 


E clubnan nocturno, varios di nan no tin control adecuado 
riba edad di e hobennan cu ta drenta nan establecimento 
y ta bin acerca cu no tin suficiente control di parti di polis 
riba presencia di mucha den oranan laat di anochi riba caya 
loke ta conduci na situacion serio cu por tin resultado hopi 
dramatico. 


Sinembargo e problema mas grandi ta keda en principio na 
e falta di control na cas, cerca e mayornan cu ta permiti nan 
yiunan keda cerca prima, amiga of otro conoci, sin cu nan 
ta hiba un control necesario si e muchanan ta papia berdad 
of no. 


Falta di control riba menornan di edad ta alarmante 

PA algun dia of siman caba, Prome Minister di Aruba y lider 
di partido MEP, Evelyn Wever-Croes, a duna contenido na 
su mensahe di aña pasa cu el a duna durante di un confer- 
encia di pensa na sede di MEP na Santa Cruz, esta cu pa su 
partido “campaña a inicia.” 


Varios luna despues, por a tuma nota cu e lider di MEP, mas 
cu tur otro miembro di partido MEP, ta den campaña formal, 
bishitando varios luga y hasta e dicidi siman cu a caba ey, di 
haci un recorido den e refineria di San Nicolas sin duna un 
splicacion specifico kico di con esaki ta pasando. 


El a bishita algun scol y otro centro hunto cu diferente reunion 
tanto na centro como cas di votado mientras cu e activi- 
dadnan aki na varios ocasion, e ta ehecutando esakinan den 
forma solitario. 


Cu esaki lo ta un indicacion cu e lider di MEP lo tin futuro di 
e proximo eleccion den su man, no ta straño ya cu na 2021 
tambe su persona a dicidi di entrega retiro di su fraccion den 
MEP den Parlamento, loke a pone cu su gabinete 1 a cay y a 
yama eleccion tres luna despues. 


No ta for di awo tin informacion circulando cu e lider di MEP 
lo ta trahando riba su propio agenda, no solamente contra 


su rivalnan politico pero tambe contra di cierto desaroyo 
den seno di su propio partido MEP. 


Cos no ta asina “houvast” manera tin e impresion pero tin 
cierto desaroyo politico den cas cu na e momentonan aki no 
tin solucion pa esakinan y uza mesun strategia cu el a uza na 
2021, door di baha su gobierno den un forma sorprendente. 


E decision di 2021 a tuma tur hende cabes abou ya cu ningun 
organisacion politico cu no tabata MEP, tabata prepara pa 
un proceso electoral asina riba man y e resultado a mustra 
esey tambe. 


Na e momentonan aki tin algun situacion cu ta hopi delicado 
y cu no ta cumbini interes di partido MEP y ningun candidato 
riba e lista geel, caminda un di nan ta e echo cu e Evelyn a 
declara cu e partido lo tin mester di minimo 12 candidato 
nobo p'e proximo eleccion. 


Esaki ta nifica cu e partido lo pasa den un tipo di “shake up” 
formal caminda ya varios nomber di politico cu lo no regresa 
mas y e otronan cu lo tin cu habri caminda pa sanger nobo, 
sigur un grupo cu ultimo eleccion tabata consistente riba e 
lista geel pero cu no a produci suficiente voto pa bolbe bin 
na remarca pa wordo poni riba lista. 


Ultimo tempo tin varios nomber di politico 
manera entre otro Geoffrey Wever ta wordo liga 
pa un traspaso pa e partido geel pero e mesun 
politico aki tambe ta riba lista di deseo di partido 
Accion 21, mientras cu Minister Wever mes a 
señala siman pasa cu e ta keda cu RAIZ. 


E siman aki tambe e lider di MEP tin su programa 
di bishita cu e lo ehecuta loke a sigui mustra cu 
ta parti di su campaña pa trata di logra su di tres 
termino como Prome Minister di e pais, algo cu 
nunca antes a wordo logra. 


Lider di MEP ta formalmente den ambiente di campaña 

ARUBA su maneho migratorio ta enfrentando 
un scrutinio intensivo na momento cu e prob- 
lemanan crítico ta persisti sin un resolucion 
significante. 


For di maneho di migracion te cu maneho di 
frontera y migracion laboral, e reaccion di 
gobierno tabata insuficiente, loke ta ilustra e 
gravedad di e retonan. 


Central den e crisis aki ta e fracaso di gobi- 
erno pa delinea un maneho di migracion na 
un manera proactivo. E obstaculonan buro- 
cratico ta impedi e establecimento di proce- 
dura solido pa salvaguardia e derechonan y 
bienestar di e migrante. Ademas, maneho di 
frontera ta keda un preocupacion grandi, ya 
cu e fluho di droga y migrante ilegal ta repre- 
senta menasa serio pa siguridad. 


E reaccion di Gobierno riba emergencia 
relaciona cu migracion tabata sumamente 
inadecua, lagando migrante vulnerabel na 
mas riesgo. Esaki ta pone enfasis riba defi- 
ciencia mas amplio den maneho y prepara- 
cion pa crisis, exigiendo un intervencion 
inmediato. 


A pesar di e contribucionnan economico 
importante di e migrantenan, nan impacto riba 
cuido medico ta keda un problema evidente, 
cu ta pone e sistema di salud, cual ya ta na su 
maximo capacidad, na prueba. E supervision 
aki ta empeora e retonan existente y ta trece 
peliger serio pa salud publico. 


Migracion laboral, esencial pa desaroyo 
economico, ta enfrenta reto persistente, 
incluyendo abuso y explotacion di derecho 
laboral. E fracaso di e gobierno pa trata cu e 
problemanan aki ta sofoca e esfuersonan pa 
desaroyo sostenibel y crecemento inclusivo. 


Aruba ta na un momento den cual mester 
tuma medida decisivo pa atende cu e retonan 
migratorio aki. Priorisa maneho y iniciativa 
integral ta imperativo pa mehora e maneho 
migratorio, proteha e derechonan di migrante 
y probecha di e beneficionan economico y 


Crisis migratorio na Aruba 


E necesidad di medidanan urgente pa atende cu reto clave 


social di migracion. 
Si no actua cu desicion, solamente e vulnerabilidadnan lo bira mas profundo 
y e situacion difícil di e migrante y di e comunidad Arubano en general lo 
bira mas pisa. 
Ta tempo pa gobierno tuma accion y enfrenta e retonan aki pa sigura un 
miho futuro pa tur hende. 

DIADOMINGO marduga, pa mas of menos 2'or 
y mey, polis y ambulance a acudi na un yamada di 
emergencia na Paraguana, caminda cu a reporta 
cu un homber lo a sac den otro. 


Na nan yegada, e paramediconan a haya e 
homber cu no a responde na nan trato y lamen- 
tablemente nan no por a haci nada pa salba nan 
bida. 


Slachtofferhulp tambe a presenta n'e luga pa 
brinda sosten y atende cu e situacion en general. 
Autoridad ta haciendo investigacion necesario 
pa haya sa kico por t'e causa di e suceso tragico 
aki. 


Na Paraguana 


Turista ta sac den otro y ta fayece 

DESCUBRI loke e siman 
aki tin warda pa bo 
consultando horoscopo 
cu ta cuminsa for di 
dialuna 13 te cu diado- 
mingo 19 di mei. 


Cada signo di e zodiaco 
lo enfrenta su propio 
portunidadnan y retonan 
exclusivo, segun e influ- 
encianan celestial. 
Aries (21 maart - 19 
april) 
E siman aki, Aries, lo 
bo haya bo mes den un 
"struikelblok" n'e nece- 
sidad pa sigui dilanti y e 
tentacion pa wak atras. 
Den amor, e comunica- 
cion ta cla y honestidad 
lo ta fundamental pa 
mantene harmonia den 
bo relacionnan. 


Tauro (20 april - 20 
mei) 
Tauro, e siman ki nan lo 
invita bo explora opor- 
tunidad nobo y expande 
bo horizontenan. Bo ta 
den un periodo propicio 
p'e crecemento personal 
y profesional. Den e 
ambito emocional, ta 
importante cu bo habri 
pa experiencia y rela- 
cion nobo. Mantene un 
mente habri y dispuesto 
pa siña di otro. Esaki ta 
un momento pa cultiva 
gratitud 
y 
generos- 
idad den tur bo interac- 
cionnan. 


Geminis (21 mei - 20 
juni) 
Geminis, e siman aki lo 
presenta yena di opor- 
tunidad pa profundisa 
den bo relacionnan y 
conecta cu esunnan cu 
ta rond di bo. Bo habil- 
idad pa adapta na dife- 
rente situacion lo sirbi 


bo bon den cualkier 
reto cu bo enfrenta. Den 
amor, ta importante pa 
tuma tempo pa scucha 
y compronde e necesi- 
dadnan di bo pareha. 


Cancer (21 de junio - 
22 de julio) 
Cáncer, e siman aki 
lo bo haya bo den un 
periodo di introspec- 
cion y autoexploracion. 
No teme drenta den 


bo 
emocionnan 
mas 
profundo; lo bo haya 
un mayor claridad y 
comprondemento inte- 
rior. Den amor, tene 
pasenshi y comprensivo 
cu bo pareha y corda cu 


dialogo habri t'e clave 
pa fortalece e relacion. 


Leo 
(23 
juli 
- 
22 
augustus) 
Leo, e siman aki bo lo 
haya e reto pa haya un 


H O R O S C O P O 
Di Siman 
Di Siman 

balans entre bo bida 
personal y profesional. 
Na trabao, lo bo por 
enfrenta na desafio cu 
por test bo pasenshi y 
perseverancia, pero cu 
determinacion, bo por 
supera cualkier obsta- 
culo. 


Virgo (23 augustus - 22 
september) 
Virgo, e siman aki ta 
ofrece bo e oportunidad 


pa laga bo patronchi 
y custumbernan bieu 
atras cu ya no ta sirbi. 
Ta momento pa libera 
bo mes di cualkier carga 
emocional 
of 
mental 
cu ta wantando bo y 
habri bo mes na posibi- 
lidad nobo. Den amor, ta 
importante pa bo enfoca 
den cultiva confiansa y e 
conexion emocional cu 
bo pareha. Sea honest 
cu bo mes y cu e otronan 


y lo bo mira con bo rela- 
cionnan lo fortalece. 


Libra (23 september - 
22 october) 
Libra, e siman aki lo 
invita bo pa haya un 
balans entre bo respon- 
sabilidadnan y bo bien- 
estar 
personal. 
Ta 
importante pa bo tuma 
e tempo necesario pa 
cuida bo mes y recarga 
bo 
energianan. 
Den 


ambito emocional, ta 
fundamental 
pa 
bo 
comunica 
di 
manera 
habri y sincero cu bo 
sernan keri. 


Scorpio (23 october - 
21 november) 
Scorpio, e siman aki lo 
reta bo pa enfrenta bo 
miedo y bo dudanan 
interno. Den e ambito 
emocional, ta impor- 
tante cu lo permiti bo 


ta vulnerabe y comparti 
bo 
pensamento 
y 
emocionnan cu esunnan 
den cual bo tin confi- 
ansa. Corta pidi ayudo 
no ta un señal di debi- 
lidad, sino di balentia y 
fortalesa. 


Sagitario (22 november 
- 21 december) 
Sagitario, e siman aki bo 
ta anima pa expande bo 
horizontenan y aventura 
den experiencia nobo. 
Mantene un mente habri 
y dispuesto pa siña di 
cada 
situacion. 
Den 
amor, ta importante pa 
bo comunica cu clar- 
idad y sinceriad cu bo 
pareha. 


Capricornio 
(22 
december - 19 januari) 
Capricornio, e siman aki 
lo reta bo pa haya un 
balans entre bo respon- 
sabilidadnan y bo bien- 
estar 
personal. 
Ta 
importante pa bo tuma 
e tempo necesario pa 
cuida bo mes y recarga 
energia. 


Acuario (20 januari - 18 
februari) 
Acuario, e siman aki lo 
invita bo pa mantene bo 
mente habri y ta recep- 
tivo na idea perspec- 
tiva nobo. Sinceridad y 
empatia lo fortalece bo 
relacionnan y lo permiti 
bo construi conexion 
mas profundo. 


Piscis (19 februari - 20 
maart) 
Piscis, e siman aki lo 
desafia 
bo 
pa 
haya 
un balans entre real- 
idad y bo soñonan. Den 
e 
ambito 
emocional 
ta fundamental pa bo 
comunica di manera cla 
y honesto cu bo sernan 
keri. 
Scucha 
activa- 
mente y mustra compa- 
sion pa bo necesidad y 
preocupacionnan. 

MILITAR Israeli a anuncia diabierna cu nan a recupera e curpa di 


tres rehen na Gaza. E rehenan, identifica como Shani Louk, Amit 


Bouskila, y Itshak Gelernter, captura riba dia 7 di october, ora nan 


a purba di huy for di e festival di musica Nova y despues a wordo 


captura y asesina. Hamas a transporta nan curpa pa Gaza, segun 


vocero di IDF, contradmiral Daniel Hagari durante un conferencia 


di prensa na Tel Aviv. "Nan tabata celebra bida na e festival di 


musica Nova y nan a wordo asesina pa Hamas", Hagari a bisa. 


Autoridad a identifica e curpanan y a informa nan famia. E 


restonan a wordo hiba n'e profesionalnan medico pa un examen 


forense. Hagari no a revela e luga specifico unda e curpanan a 


wordo haya, pero a confirma cu nan a wordo recupera durante 


un operacion hunto di IDF y Shin Bet. Un vocero di IDF a informa 


cu a descubri e curpanan den un tunnel na Gaza. Nissim Louk, 


tata di Shani Louk, a bisa e medionan israeli cu e curpa di su yiu 


muhe tabata bon preserva door di a keda warda den un "tunnel 


profundo cu tabata hopi friu". Prome Minister di Israel, Benjamin 


Netanyahu a expresa su duele riba X, bisando, "Nos curason ta 


kibra pa e perdida grandi aki. Mi casa Sara y mi mes ta den duele 


hunto cu e famianan. Nos tur ta sinti nan duele den e ora di dolor 


aki." El a agrega: "Nos lo entrega tur nos rehenan, tanto esunnan 


morto como esunnan bibo. Mi ta felicita nos forsa militar, cu nan 


accion determina, pa trece nos yiu bek cas. Di e tres rehenan, 


solamente Louk a keda confirma morto pa e gobierno di Israel. 


E muhe di 23 aña di edad, di origen Aleman-Israelí, a wordo 


declara morto p'e Ministerio di Asuntonan Exterior di Israel na fin 


di oktober. A anuncia su morto despues cu e forensenan a haya 


un fragmento di su craneo. 


E recuperacion tragico aki ta mustra e costo humano profundo 


di e conflicto continuo, cu ta enfatisa e tristesa y determinacion 


di e famianan y autoridad igual. E regreso di Shani Louk, Amit 


Bouskila, y Itshak Gelernter, aunke bou di circumstancia tristo, 


ta ehempel di e compromiso di Israel pa recupera su ciudada- 


nonan y pone un fin na nan famia. Aunke e esfuerso di rescate aki 


tabata envano, e no por eclipsa e sufrimento actual cu e pueblo 


Palestino ta pasando aden den man di Israel pa via un atake 


cobarde di Hamas dia 7 di october. 


Militar Israeli a recupera curpa di tres rehen di Gaza 

DEN un tenso giro di e acontecimentonan, media estatal 
Irani ta informa cu un helicopter cu tabata transporta pres- 
idente Ebrahim Raisi tabata envolvi den un aterisahe duro 
durante un biahe di regreso for di e frontera noord-west di 
e pais cu Azerbaijan. Informacion preliminar ta indica cu e 
incidente a sosode den un region di cerca di un nublina pisa, 


cu a lanta preocupacion pa seguridad di esunnan na bordo. 


Detaye di e aterisahe duro ta keda scars. Mientras cu algun 
oficial Irani a uza e termino cu e helicopter a cay, e medionan 
di estado a referi principalmente na esaki como un ‘hard 
landing’. E incertidumbre aki a crea ansha ora cu e teamnan 
di buskeda y salbacion ta lucha contra e condi- 
cionnan di tempo severo pa localisa e helicopter 
cu a disparece. 


Presidente Raisi a yega na e Minister di Asuntonan 
Exterior Hossein Amirabdollahian y e otro digna- 
tarionan riba e vuelo. A urgi e publico pa mantene 
nan calma y resa pa nan siguridad. 


Ademas di e problema, un helicopter di rescate 
cu tabata purba yega na e sitio di e accidente no 
por a aterisa pa motibo di e neblina pisa. E servi- 
cionan di emergencia local ta haci esfuerso pa 
localisa e helicopter di e presidente y evalua e 
situacion. 


E historia cu ta desaroya aki tin e potencia pa tin 
repercusion nacional y internacional. Ainda nos 
no sa si esaki tabata un eror tecnico, humano of 
si tabata intencional pa motibo di e tension entre 
e pueblo Irani of e tension halto entre Israel y 
Iran pa motibo di e guera na Gaza. Nos lo sigui 
duna informacion actual ora e ta disponibel ria 
nos website di Ingles AMnews.online. 


Helicopter di presidente di Iran ta haci 
aterisahe di emergencia den sero 

Now Playing 


For Showtimes and online ticketing: www.caribbeancinemas.com 


After their car breaks down in an eerie small town, a young couple 
is forced to spend the night in a remote cabin. Panic ensues as they 
are terrorized by three masked strangers who strike with no mercy 
and seemingly no motive. 


Friends unwittingly unleash an unspeakable evil trapped within a 
cursed deck of tarot cards. One by one, they come face to face 
with fate, racing against death to escape the future foretold in their 
readings. 


The STrangerS 
chapTer 1 


TaroT 


if 


After discovering she can see everyone’s imaginary friends, a girl 
embarks on a magical adventure to reconnect forgotten IFs with 
their kids. 


Many years after the reign of Caesar, a young ape goes on a journey 
that will lead him to question everything he’s been taught about 
the past and make choices that will define a future for apes and 
humans alike. 


Kingdom of The 
planeT of The apeS 

E video di vigilancia ta mustra e magnate di musica Sean 
"Diddy" Combs agrediendo su ex-pareha Cassie den un 
atake na un hotel na 2016. E incidente aki a keda detaya 
den un demanda cu Cassie a presenta, alegando e añanan 
di abuso fisico y sexual di Combs. E demanda a keda resolvi 
e dia despues di su presentacion. 


E video, supuestamente di maart 2016, ta mustra diferente 
angulo di e incidente. Cassie, naci como Casandra Ventura, 
a indica den su demanda di november cu Combs a viola y 
abusa fisicamente di dje durante nan relacion, incluyendo e 
incidentenan na unda el a ricibi golpi y scop. 


Combs, di 54 aña, a nenga e acusacionnan anteriormente, 
calificando nan como repugnante. Despues di e acuerdo, su 
abogado a declara cu e acuerdo "den ningun manera tabata 
un admision di iregularidad.” 


Den e video, por mira un homber identifica como Combs 
coriendo tras di un muhe cerca di un lift, garando y tirando 
e muhe na suela. E ta parce di ta dal'e dos biaha y despues 
ta lastr’e na su hoody di sweater. E muhe ta tuma un telefon 
mientras Combs ta sali un rato for di bista di e camera y ta 
regresa pa hala e muhe pafo di bista di e camera. Despues, 
Combs ta wordo mira sinta riba un stoel y tirando un obheto. 


E imagennan no tin audio. 


E oficina di Fiscal di Distrito di Los Angeles County a reconoce 
e video "perturbador y dificil pa mira", pero a señala cu si e 
conducta a tuma luga na 2016, e lo a pasa e fecha pa por 
wordo procesa. Polis no a presenta ningun caso relaciona 
cu Combs. 


Douglas Wigdor, abogado di Cassie, a declara cu e video ta 
confirma ainda mas e comportacion predatorio di Combs, 
elogiando Cassie pa su balor den trece esaki dilanti. 
E demanda di Cassie a detaya un atake specifico di 2016 
na un hotel na Los Angeles unda Combs, despues di a bebe 
hopi, a dal'e y a causa un wowo blauw. E demanda tabata 
describi mas violencia ora cu e tabata purba di huy, incluy- 
endo Combs tirando obheto di glas den su direccion. 


Cassie a bisa cu e personal di e hotel a urgi’e pa bay, 
sugiriendo cu nan a mira imagen di siguridad di e asalto. E 
demanda tambe ta indica cu Combs a paga e hotel $50,000 
pa haya e imagennan. 


IHG Hotels & Resorts a clarifica cu e hotel en cuestion no 
ta bou di nan administracion mas y a nenga di a produci of 
ricibi placa pa e imagennan. 
Combs ta enfrentando varios demanda indicando abuso 
sexual y fisico, violacion den grupo y otro delito grave. 
Tambe e ta bou di investigacion criminal federal. A pesar di 
e acusacionnan aki, Combs ta nenga tur e irregularidadnan 
y a priminti di limpia su nomber. 
E agentenan federal recientemente a busca den su cas na 
Los Angeles y Miami, y a haya arma di candela, pero no a 
duna mas detaye. 


Un homber, Brendan Paul, a wordo aresta riba cargo di 
droga durante un buskeda den e avion di Combs y a acepta 
un acuerdo di culpabilidad. Su abogado a declara cu na 
momento cu e completa un ‘diversion program’, e caso 
contra dje lo wordo disolvi. 


Abogado di Combs a describi e razzia como un trampa y 
a enfatisa cu no a haya evidencia penal of civil tocante e 
acusacionnan. Combs ta mantene su inocencia y ta deter- 
mina pa bringa contra e acusacionnan pa limpia su nomber. 


Video ta circula di Sean ‘Diddy’ 
Combs agrediendo Cassie na 2016 


Bin bishita nos y probecha! 


Paña di bon calidad na bon prijs. 


Adres: Avenida Milio J. Croes 47 local 3 
Telefon: 5646733 – 5653466 
E-mail: info@carlymar.com 

EX-microbiologo y minister Ronald Plasterk ta enfrentando 
posibel demanda pa motibo di un eror den su peticion di 
patente Mericano. Koos Rasser, un specialista den patente, 
ta sugeri cu e erornan aki por invalida e patente, lagando e 
sin balor, permitiendo e partidonan afecta tuma accion legal 
contra Plasterk. E polemica evidente ta encera un terapia 
contra cancer cu a gana Plasterk miyones despues di su 
carera ministerial, mientras cu, segun e raportnan, un otro 
cientifico y UMC di Amsterdam a keda na desbentaha. UMC 
di Amsterdam ta investigando e asunto den consulta cu 
Plasterk, pero ainda no a publica detaye. 


E tema ta politicamente delicado, particularmente pasobra 
Plasterk ta wordo considera como un candidato pa prome 
minister den un gabinete nobo. E lider di PVV, Geert Wilders, 
ta apoya su candidatura, pero e otro partidonan, incluyendo 
NSC, a lanta duda riba e controversia di e patentenan. 


E problema, segun NRC, ta e afirmacion di Plasterk cu e ta 
e unico inventor di cierto vacuna contra cancer, cu supues- 
tamente ta falso. Plasterk ta sostene cu e, e ex-director di 
AMC y un otro investigado a dicidi colectivamente seis aña 
pasa cu e tabata e inventor. 


Fuera di esey, NRC ta informa di un mensahe di Profesor di 
Oncologia Medico Kees Punt na Plasterk, sugeriendo revi- 
sion na un carta di disculpa. Punt ta conseha Plasterk pa 
admiti cu el a uza dato di otro cientifico sin envolve nan. 
Plasterk ta nenga e contenido di e mensahe. 
Abogado Henri Sarolea a presenta un denuncia contra 
Plasterk pa falsificacion, indicando inexactitud den e declara- 
cionnan financiero di e compania. Plasterk ta contesta cu 
cualkier eror den e declaracionnan financiero no tabata 
intencional y ta indica cu su compania tin e sosten di un 
firma di contabilidad. 


Posibel demanda Contra Ronald Plasterk 
despues di aprobacion di patente Mericano 

DESPUES di e tormentanan severo cu a laga mas di 500,000 cliente sin 
electricidad, e ciudad di Houston a habri e centronan di distribucion nobo 
pa provee awa na e residentenan afecta. 


E tormentanan, cu a tuma luga diahuebs y wordo acompaña pa tornado y 
biento di 100 mph, a wordo relaciona cu shete morto den e region. 


Houston tabata spera un maximo di 90 grado riba diasabra, obstacu- 
lisando e esfuersonan di recuperacion. 


Houston a distribui awa 


Cinco shen mil habitante sin coriente 
despues di tormenta devastador 


We Are 


Join Our Award-Winning Team 


#3 TOP HOTEL IN THE CARIBBEAN 
#21 TOP HOTELS IN THE WORLD ON TRIPADVISOR 
THE FIRST CARBON NEUTRAL RESORT IN THE CARIBBEAN 
HIRING 


OPEN POSITIONS 


APPLY ONLINE AT: WWW.BUCUTI.COM/CAREERS 


BEACH ATTENDANT 


BENEFITS 


ATTRACTIVE SALARIES WITH BONUS OPPORTUNITIES 
5-DAY WORKWEEK (40-HOURS A WEEK) 
WITH UP TO 27 VACATION DAYS BASED ON YEARS OF SERVICE 
GYM MEMBERSHIP WITH BODYZONE AND CUTS & CURVES 
+ LIFE AND HEALTH INSURANCES 
SAVINGS & LOAN PROGRAM, EMPLOYEE DISCOUNTS 


HOST/HOSTESS (AM/PM) 


ROOM ATTENDANT 
HOUSEMAN 


IT SPECIALIST 


CONCIERGE/FRONT DESK AGENT 
FRONT OFFICE SUPERVISOR 


EXECUTIVE CHEF 


HOUSEKEEPING SUPERVISOR 


E clima mortal a causa daño significativo, 
incluyendo glas kibra den centro di Houston, 
mata cu a cay y un candela causa pa lamper. 


E mortonan ta inclui cuater na Houston y tres 
na Harris County. For di 11'or di mainta di 
diasabra, poweroutage.us a raporta cu mas di 
500.000 cliente na Houston y Harris County 
ainda no tabatin electricidad. 


Lynnae Wilson, Senior Vice President di 
CenterPoint Energy, a señala cu e compania 
tabata enfrentando un tarea desafiante pa 
restaura energia. 


Tres scol den e Houston Independent School 
District tambe a sufri daño: un cu un palo cu 
a cay den un klas, un cu mas of menos 12 
bentana kibra y un di tres cu un muraya kibra. 


Superintendente Mike Miles a menciona cu 
alrededor di 90 di e mas di 270 scol den e 
distrito no tin electricidad. E desicionnan 
pa habri scol atrobe dialuna lo depende di e 
restoracion di electricidad. 


N'e otro luganan, mas of menos 4 miyon 
hende for di sur di Mississippi te na Florida 
Panhandle tabata bou di vigilancia pa inunda- 
cion. 


Servicio Meteorologico Nacional a adverti di 
posibel inundacion repentino pa motibo di 1 pa 
3 inch di awa adicional den tereno ya satura. E 
camindanan den algun area ya tabata inunda. 


Ta pronostica cu e Central y Northern Plains 
lo experencia tormenta desde diadomingo, 
afectando aproximadamente 2 miyon hende 
na Kansas, sur di Nebraska y nort di Oklahoma. 
Ciudad manera Wichita y Topeka por enfrenta 
hagel grandi y biento dañino. 

UNION Europeo a pone fin oficialmente su mision militar na 
Mali y retira for di eynan tur su personal, Josep Borell, e alto 
representante pa Asunto Exterior y Maneho di Siguridad di 
Union Europeo, a declara diadomingo. 


"E mision di entrenamento di UE na Mali a finalisa ayera. 
Tur e personal cu tabata opera bao di e bandera di UE a 
bandona e pais," e hefe di diplomacia Europeo a skirbi riba 
su cuenta di X. 


Borell tambe a elogia tur e personal militar pa su esfuerso 
den e formacion di mas di 20 mil miembro di e forsanan 
arma Maliense y pa duna curso di asesoramento y educa- 
cion. 


Segun e alto representante, for di e golpinan militar na Mali, 
Burkina Faso y Niger, "e teroristanan ta mas fuerte." "E agen- 
tenan nobo di siguridad no por contaaresta nan y ta comete 
delito grave contra e poblacion," Borrell a opina. Tambe el a 
admiti cu "e canalnan di dialogo y cooperacion ta sigui habri 
pa esunnan cu ta desea di traha cu UE." 


Diabierna, e posibilidd pa cera e basenan militar Frances 


den e pais a wordo plantea p'e prome minister Senegales, 
Ousmane Sonko, kende a afirma cu su nacion ta desea pa 
"tin su propio control" y esey ta resulta "incompatibel" cu e 
"presencia duradero di e basenan stranhero." 


Union Europeo a retira tur su personal militar fo’i Mali 

D E P O R T E 


deporte@awemainta.com 


FOR di International Weightlifting Federacion y Solidaridad 
Olimpico a manda un invitación pa Comité Olimpico Arubano 
pa apoya Aruba Amateur Weightlifting Association pa 
participa den un Campo di entrenamento y Campeonato 
Mundial Hubenil di Hisamento di Peso cu lo tuma luga den e 
ciudad di Lima, Peru. fecha di 15 pa 27 mei, 2024, Pa Aruba 
a bay e atleta Derrick Webb den categoría 61kg cu ta forma 


parti di seleccion di Comité Olimpico Arubano y como entre- 
nador Laertes Araque. 


Den e campeonato di IWF World Youth Weightlifting 
Championships lo tin participación di 141 atleta femenino y 
143 atleta masculino cu ta un total di 284 atleta di 51 pais. 


Durante di e Campo di Entrenamento duna pa 
International Weightlifting Federation y Olimpic 
Solidarty e atleta y e entrenadornan ta wordo 
guía pa dos entrenador profesional cu ta Jorge 
Luis Ba 


rcelan for di Cuba y Dr. Kyle Pierce for di Merca. 
Nan lo haya oportunidad pa participa na semi- 
nario y sesion practico durante di e Campo di 
Entrenamento. Tambe lo haya seminario di 
Educacion Anti Dopage. 


Tur gasto a wordo cubri p'e Programa di 
Desarroyo p'e atletanan hubenil cu ta cay bou di 
Solidaridad Olimpico 
Aruba Amateur Weightlifting kier a manda 
palabra 
di 
gradicimento 
na 
International 
Weightlifting Federation y Solidaridad Olimpico 
y hunto cu apoyo di Comite Olimpico Arubano 
pa scoge pais Aruba pa participa den e Campo 
di Entrenamento y ta desea atleta Derrick Webb 
y entrenador Laertes Araque tur clase di exito 
den e Campeonato Mundial Hubenil Sub-17 cu 
ta wordo teni na Lima, Peru. 


Atleta Derrick Webb den Campeonato Mundial 
Hubenil di Hisamento di Peso na Lima, Peru 

SEIZE the Grey a sali victorioso den e di 149 Preakness 
Stakes na Pimlico Race Course na Baltimore, cabando cu 
Mystik Dan su speransa di un Triple Crown den un anochi 
humedo yena cu lodo, di diasabra. Seize the Grey a lidera 
durante mayoria parti di e careda, superando un reto laat di 
Mystik Dan pa sigura e victoria. 


E triunfo ta marca un momento historico pa entrenado D. 
Wayne Lukas, kende na edad di 88 aña a bira e entrenado di 
mas bieu pa gana un careda di Triple Crown. E victoria aki 
ta Lukas su di shete victoria den Preakness. Seize the Grey 
ta di propiedad di un di e gruponan di doño di cabay mas 
grandi, consistiendo di 2.570 persona. 


Mystik Dan, e ganado di Kentucky Derby y e faborito cu 
chens di 5-2, tabata un competido fuerte. Entrenado Kenny 
McPeek tabata inicialmente reserva riba e tempo corto entre 
caredanan pero el a keda confia despues di a analisa e tracto 
respiratorio y e testnan di sanger di e cabay. 


A pesar di un esfuerso grandi, Mystik Dan no por a surpasa 
e bentaha di Seize the Grey den e final. 


Un ausencia notabel den e careda tabata Muth, un faborito 
entrena pa Bob Baffert, kende a keda afo pa motibo di tin 
keintura. Baffert, cu tin un record impresionante cu ocho 
victoria den Preakness, tabatin un otro entrada den e careda, 
Imagination, cu tabatin un chens di 6-1 pero no a core den 
seis siman. 


E jokey, Jaime Torres a celebra e victoria di Seize the Grey, 
kende a sigura un parti significativo di e bolsa di $2 miyon, cu 
e parti di e ganado balora na $1.2 miyon. E di dos clasifica, 
Mystik Dan, a ricibi $400.000. 


E buskeda pa e Triple Crown awo ta move pa Belmont Stakes, 
programa pa 8 di juni na e Hipodromo di Saratoga den nort 
di New York. E careda a keda temporalmente reubica door di 
renobacion na e luga di custumber, Belmont Park. E ultimo 
jockey cu a gana e Triple Crown tabata Justify na 2018. 


Seize the Grey ta gana Preakness Stakes terminando 
Mystik Dan su speransa pa Triple Crown 

MAX Verstappen di Red Bull a sigura un victoria estrecho 
na Grand Prix di Imola, e di shete buelta di e Campeonato 
Mundial di Formula 1 di 2024, superando Lando Norris di 
McLaren pa solamente 0.725 seconde. E careda, cu a tuma 
luga na Autodromo Internazionale Enzo e Dino Ferrari, a bira 
un competencia intenso entre e miho pilotonan. 


Verstappen, saliendo for di e pole, a lidera den bocht 1, sigui 
di cerca pa Norris y e Ferrarinan di Charles Leclerc y Carlos 
Sainz. Oscar Piastri di McLaren, a pesar di un penalidad di 
tres posicion riba e grill, a mantene e di cinco luga. Lewis 
Hamilton a subi su Mercedes na di shete luga den e prome 
buelta, mientras cu Yuki Tsunoda na RB a cay na di nuebe 
luga. 


Verstappen a extende su bentaha riba Norris na 2.5 seconde 
den buelta 10, y den buelta 20, e gap a aumenta na mas di 
5.5 seconde. 
E prome parada importante den box tabata di George 
Russell, di Mercedes, sigui pa Norris den buelta 23, kende a 
cambia di medio pa duro. 


Desafortunadamente pa McLaren, Norris a bolbe drenta tras 
di Sergio Pérez, kende a cuminsa cu taira duro despues di un 
cualificacion malo, pero lamentablemente a haci un recorido 
trempan riba e gravel. 


Verstappen a drenta box den buelta 25, temporalmente 
dunando Ferrari un 1-2 cu Leclerc y Sainz. Leclerc a para un 
buelta despues, a reincorpora tras di Pérez pero a delanta 
esaki rapidamente, sigui pa Piastri. Sainz a drenta box na 
buelta 28, reincorporando na di seis luga, pero hopi lihe el a 
pasa Pérez y Russell. 


Na mita di e careda, Verstappen tabata lidera pa 6.6 seconde, 
cu Leclerc acercando Norris. Sinembargo, Leclerc su excur- 
sion for di pista den e Variante Alta na buelta 47 a amplia e 
gap atrobe. Segun cu e desgaste di e tairanan di Verstappen 
a bira un preocupacion, Norris a cera e gap cu 2 seconde cu 
seis rond restando. A pesar di a pone presion fuerte, Norris 
no por a mantene su reto ora el a cuminsa core e salidanan 
largo, loke a permití Verstappen maneha su bentaha efecti- 
vamente. 


Verstappen a logra e victoria cu Norris di dos y Leclerc di 
tres. Piastri y Sainz a completa e prome cinco. Hamilton, 
despues di un excursion riba tera, a termina di seis, cu 
Russell di shete, sigurando e buelta mas lihe. Sergio Pérez, 
Lance Stroll y Yuki Tsunoda a completa e prome dies. 


E careda emocionante a destaca e habilidad di Verstappen 
pa maneha e presion y mantene su liderazgo, sigurando otro 
victoria den e temporada 2024. 


Max Verstappen ta surpasa Lando Norris 
pa gana e emocionante Grand Prix na Imola 

TYSON Fury a sufri un perdida pa decision dividi contra 
Oleksandr Usyk den un combate dramatico na Saudi Arabia, 
haciendo Usyk e prome campeon indiscutibel di cuater faha 
di Peso Pisa den boxeo. 
E pelea, organisa den Kingdom Arena na Riyadh, a mira Fury 
domina inicialmente. Sinembargo, Usyk a cambia rumbo den 
e di nuebe rond, lagando Fury turdi y salba pa e bel. Mientras 
tabata lesa e puntuacionnan, Fury tabata spera e veredicto 
yen di confiansa, pero tabata Usyk kende a resulta di ta yora 
di alegria, ganando cu puntuacion di 115-112 y 
114-113, mientras cu un hues a anota 114-113 
pa Fury. 
E perdida aki ta marca e prome perdida den Fury 
su carera profesional di 16 aña. A pesar di e 
perdida aki, e lo tin un chens inmediato di reden- 
cion cu un revancha planea pa fin di e aña aki. 
"Mi ta kere cu el a gana algun di e rondnan, pero 
ami a gana mayoria", Fury a bisa . "E tabata un 
di e decisionnan mas ridiculo den boxeo. Mi ta 
bolbe." 
Usyk, agregando e faha di WBC na su titulonan 
di WBA, WBO, y IBF, ta keda invicto na 37 aña y 
awor e ta e prome campeon mundial completo 
di peso pisa den casi 25 aña. "Hopi danki na mi 
ekipo. 
Ta un gran oportunidad pa mi famia, pa mi, pa 
mi pais. Ta un gran momento, ta un gran dia", 
Usyk a bisa. "Si, naturalmente. Mi ta cla pa un 
revancha." 


Dilanti di un multitud di 20.000 persona cu tabata 
inclui Cristiano Ronaldo, Usyk, un ex-campeon 
indiscutibel di peso cruiser, a mustra su habil- 


idad y resistencia. Fury, presumiendo for di cuminsamento, 
a subestima Usyk su recuperacion den e di nuebe rond. 
A pesar di su condicion físico, Fury no por a mantene su 
dominio. 
Un revancha ta programa pa october, aunke ta posibel cu no 
tur cuatro faha ta na wega pa motibo di e maneho obliga- 
torio di e retadonan di IBF. Fury ta keda determina y ta bisa: 
"Nos lo bolbe, nos lo sosega... Nos lo ehecut'e atrobe. Usyk 
su boluntad y forsa mental a sigura su victoria historico. 


Usyk ta Derota Fury pa Bira Campeon Indiscutibel Di Peso Pisa 

DEN e fin di siman cu ta tras di lomba, a tuma luga e torneo 
interinsular ABC, unda Aruba, Corsou y Boneiro a topa otro 
tras di borchi di dam. Cada país a presenta cu 2 team di 2 
persona. 


Banda di esaki, e hubentud di e paisnan ABC mester a topa 
otro tambe cu 2 hungador di Corsou y 2 di Boneiro y 4 di 
Aruba como país organisado. Corsou na ultimo momento 
no a logra di trece 2 hungador hubenil na Aruba. Asina e 
sección hubenil a wordo hunga entre 2 hungador di Boneiro 
y 4 di Aruba. 


E promer team adulto di Aruba ta wordo representa door di 
Henry Knepa y Ricky Nisbet. Segundo team di Aruba door di 
Octavio Croes y Hector Winterdal.. 
Hungadornan hubenil di Aruba ta Jaylee Krozendijk, Xyon 
Jacobs, Henry Lacle y Dylon Kock. 


E weganan a tuma lugar den IBISA Building na Oranjestad. 
Diabierne 2 rond a wordo hunga y diasabra 2 rond. 
Diadomingo tawata tin un torneo Blitz y entregamento di 
premio na e ganadornan. 
Na promer lugar tawata tin un empate entre Corsou y 
Boneiro. Nan dos a score mes un tanto matchpoints y board- 
points (puntonan individual). 
Pa saka toch un campeón y subcampion, nos a laga nan 
hunga un torneo Blitz (5 min + 3 sec increment) entre 
promer team di Boneiro y Corsou. Nan a hunga un best of 3. 


Corsou a gana un wega y tur otro partidonan a termina na 
tabla. Asina Corsou a baycu e prome luga. Boneiro na di dos 
luga y Aruba na di tres luga. 


Nos a saca e miho 3 hungadonan individual tambe. Na 
prome lugar tabatin un empate entre Carlos Winklaar y Chio 
Feng di Boneiro cu 7 punto. Carlos a hunga pa team 1 y a 
bay cu e prome luga. 


Na di tres luga tambe tabatin un empate entre Mijail Eisden 
y Clifton Agata di Corsou. Mijail a hunga na borchi 1 y a bay 
cu e di tres luga. 


Den seccion hubenil, Aruba a bay cu tur e premionan. 
Tabatin un empate entre e 3 hungadonan na prome luga. 
Tur 3 hungado di Aruba a perde 1 wega contra otro y a gana 
e resto di e 4 weganan. 


Pa sali for di e empate, nos a laga nan hunga wega extra 
entre otro. Na prome luga a bira e ora Xyon Jacobs, di dos 
luga Henry Lacle y di tres luga a bay pa Jaylee Krozendijk. 


Durante entregamento di premio, Corsou y Boneiro a elogia 
Aruba pa e bon organisacion di e torneo ABC. Otro aña 
Boneiro ta na beurt pa organisa esaki. 


Tambe a wordo menciona cu Aruba ta e país cu a propone e 
encuentro ABC aki, na 2004 y ta e prome país cu a organisa 
e torneo ABC aki. Esaki a bira un éxito, cu después di 20 
aña, ainda esaki ta tumando lugar. 


Club di dam Arowak, kier a gradici Comision di Subsidio y 
Lotto pa deporte cu a subsidia e evenemento aki y IBISA cu 
a pone su edificio na disposicion pa por a tene e encuentro 
aki. 


Resultado final Torneo di dam Interinsular ABC 

DEN e mundo di awe, paz interior a bira un aspiracion 
universal. Memey di e zonido y caos di bida diario, hopi 
hende ta usa ‘mindfullness’ y meditacion como hermentnan 
poderoso pa haya serenidad y trankilidad den nan mes. 


Mindfulness, hopi biaha describi como e practica di ta 
completamente presente na e momento, ta ofrece un 
caminda pa paz interior door di invita hende pa cultiva e 
consenshi y aceptacion di nan pensamentonan, emosionnan 
y sensasionnan. Dirigiendo atencion intencionalmente na e 
momento presente, hende por para e desordo den e mente y 
ancra den e ‘aki y awo’. E estado halto di conciencia no sola- 
mente ta reduci stress y ansiedad, pero tambe ta fomenta 
un sensacion profundo di calma y claridad interno. 


Complementando mindfulness ta e practica di meditacion, 
cu ta implica cultivo delibera di kietud mental y enfoke. 
Mediante tecnica manera ehercicio di rosea profundo, visu- 
alisacion of ripiticion di mantra, hende por entrena nan 
mente pa trankilisa nan desordo mental y drenta un estado 
di relahacion profundo. 
Mientras e mente ta instala den un estado di calma, e curpa 
ta haci e mesun cos, liberando e tension y stress acumula 


durante dia. 


E beneficionan di mindfulness y meditacion ta extende mas 
leu cu e individuo, iluminando e interconexion di tur ser y 
fomentando un sentido di compasion y empatia. Cultivando 
un comprension mas profundo di bo mes, hende por desa- 
roya mas empatia y compasion pa otro, cu ta conduci na 
relacionnan mas harmonioso y un sensacion di intercon- 
exion cu e mundo rond di nan. 


Incorporando mindfulness y meditacion den bida diario no 
ta rekeri un compromiso di tempo significativo ni capaci- 
tacion specialisa. Practica simpel manera tuma momento 
cada dia pa concentra riba rosea, haci un pausa pa aprecia e 
beyesa di naturalesa of participa den ehercicio di movecion 
consciente por marca un diferencia profundo den e sinti- 
mento di bienestar y paz interior. 


Mientras mundo ta sigui draai den e complehidadnan di bida 
moderno, e practica di mindfulness y meditacion di anti- 
guedad ta ofrece un faro di speransa y iluminacion, guiando 
hende den un caminda pa mas autodescubrimiento, paz 
interior y iluminacion. 


Iluminando e caminda pa paz Interior 


E poder di ‘Mindfulness’ y meditacion 

ABEHA y otro polinisador manera barbulet, raton di anochi, 
blenchi y hopi otro especie di animal y insecto ta ser menasa pa 
actividadnan di ser humano, Polinisacion ta un proceso funda- 
mental den e sobrevivencia di ecosistemanan. Casi 90% di tur 
mata cu ta florea ta depende completamente of grandemente 
riba polinisacion animal, y mas cu 75% di e cultivonan agricola y 
35% di e areanan di agricultura global. 


Abehanan ta bou menasa. E tasa di extincion pa especienan ta 
100 pa 1000 biaha mas halto cu normal y ta causa pa impac- 
tonan humano. 


Cerca di 35% di polinisador invertebrado, particularmente abeha 
y barbulet, y como 17% di polinisador vertebrado manera raton 
di anochi, ta enfrentando extincion mundialmente. 


Si e tendencia aki continua, cultivo nutritivo manera fruta, nues, 
y hopi verdura lo (mester) ser substitui pa cultivo basico manera 
batata, aros y maishi resultando den un dieta hopi inbalansa. 


Nacionan Uni a designa 20 mei como Dia Mundial di Abeha medi- 


ante resolucion A/RES/72/211 na 2017. 
Mediante celebracion di Dia Mundial di Abeha cada aña nos ta 
eleva e concientisacion pa e papel cu abeha y otro polinisador 
ta hunga den mantene ser humano y nos planeta Tera saludabel, 
y alabes riba e cantidad di reto cu e abehanan ta encontra y 
enfrenta awendia, hopi di nan na man di ser humano mes. 


E TEMA PA 2024: COMPROMISO DI HUBENTUD CU ABEHA 
Reconociendo e papel esencial cu hubentud por hunga den e lucha 
contra problemanan cu abeha y otro polinisador ta enfrentando, 
Dia Mundial di Abeha 2024 ta enfoka riba e tema “Compromiso di 
Hubentud cu Abeha” (Bee engaged with Youth). 


E tema ta destaca e importancia pa envolvi hende hoben den 
apicultura y esfuerzonan pa proteha polinisadornan, reconoci- 
endo nan como e futuro guardianan di nos medio ambiente. 


E campaña e aña aki tin como fin pa concientisa hubentud y otro 
stakeholder tocante e papel esencial di abeha y otro polinisador 
den agricultura, balance ecologico y conservacion di biodivers- 
idad. 


Awe ta Dia Mundial di Abeha 

Involucrando hende hoben den apicultura, iniciativa educativo, y 
esfuerzo di promocion, nos por logra inspira un generacion nobo 
di lider ambiental y empodera nan pa tin un influencia positivo 
den mundo. 
Promove y crea sistemanan agricola mas diverso y reduci depen- 
dencia riba chimiconan toxico por facilita un aumento di polin- 
isacion E enfoke aki por mehora cantidad y calidad di alimento 
cultiva, beneficiando tanto ser humano como ecosistemanan. 


DIA MUNDIAL DI ABEHA 2023: E SITUACION NA ARUBA 
E presentacion “A closer look at Aruba’s agricultural soil quality 
and the relationships between local farmers and Santa Rosa” na 
Universidad di Aruba den e simposio den cuadro di e programa 
entre Universidad di Aruba y University College Utrecht a indica 
cu agricultornan na Aruba ta usa relativamente poco pesticida y 
mas tanto ta usa practica di agricultura organico. 


Pero na Aruba e uso di pesticida, fungicida, herbicida y miticida 
(ES: acaricida, pa mata pispis) ta un practica comun tanto den 
uso residencial como comercial den hardin y landscaping. 
Greenpeace USA y Greenpeace International den nan campaña 
internacional “Save the Bees” a produci varios rapport y a conduci 
investigacion riba pesticida. 


Biologonan a encontra mas di 150 diferente residuo chimico den 
polen di abeha, un cocktail fatal segun e investigador y apicultor 
Eric Mussen di University of California. 
E European Food Safety Authority (EFSA) a produci un rapport 
cientifico identificando tres pesticida cu un uso hopi amplio, esta 
e compuestonan neonicotinoida conoci como clotianidina, imida- 
cloprid y tiametoxam cu ta presenta riesgo severo pa abeha. 


Un rapport cientifico produci pa Greenpeace, titula “Bees in 
Decline” ademas di e tres compuesto ta identifica cuater pesti- 
cida mas peligroso pa abeha, esta clorpirifos, cipermetrina, delta- 
metrina y fipronil. 


Na Merca e uso di neonicotinoida ta ser indica pa US Department 
of Agriculture como peligroso ya cu por causa colapso di colonia 
di abeha, pero Environmental Protection Agency ta sigui permiti 
nan uso y e “Monsanto Protection Act” di 2014 ta otorga compania 
biochimico imunidad contra casonan den corte pa daño causa na 
ser humano y e medio ambiente. 
E Pesticide Action Network Europe (PAN Europe) ta aplaudi e 
reciente “EU Guidance Document on the risk assessment of 
pesticides on bees”, indicando cu por fin Union Europeo ta imple- 
mentando un maneho mas efectivo pa proteha abeha contra uso 
di pesticida peligroso. 


Pero na mesun momento agencianan di Union Europeo ta indica 
cu proteccion di polinisador ta fayando. E rapport di European 
Court of Auditors di 2020 titula “Special Report-Protection of 
wild pollinators in the EU-Commission initiatives have not borne 


fruit” ta indica incumplimento cu medida adopta. 


Y cu algun siman mas restando promer cu eleccion pa Parlamento 
Europeo mas di 146 organisacion Europeo incluyendo e agencia 
europeo European Environmental Bureau a saca un carta abierto 
pa urgi cu e agenda berde di Union Europeo acorda den pasado 
no ser debilita, ya cu den e ultimo dos aña un cantidad di pais 
Europeo a cuminsa debilita nan compromiso cu e “European 
Green Deal” den tanto conservacion di biodiversidad, proteccion 
ambiental, regulacion di chimico toxico y suaviza metanan pa 
accion climatico. 


Y ta premira cu e coalicion di Gobierno Holandes di PVV, BBB, 
VVD y NSC lo basicamente debilita e agenda berde di Holanda 
considerabelmente locual lo tambe influencia e agenda berde pa 
Reino Holandes completo y consecuentemente pa Aruba tambe. 


Kico tur esaki ta nifica pa Aruba? 
Nos hubentud, alumno y studiante por haci hopi pa cera un 
compromiso cu abeha y polinisador: 
siña e papel di abeha y polinisador y e menasanan cu nan ta 
enfrentando; 
cera conoci cu e valor pa nutricion di honing produci pa abeha, 
den su forma natural, y no “adultera” cu ta cualkier honing na 
cual a agrega.melasa, glucosa, sucu refina, high fructose corn 
syrup of otro producto similar y awa. Honing ta contene amino 
acido y nutriente esencial, sucu natural, mineral esencial, vitami- 
nanan B compleho, C, D y E.. Ademas honing ta duna energia y 
yuda cu curacion (p.e. den forma di thee cu lamoenchi y honing) y 
den un forma di mescla di 50% honing y 50% hydrogen peroxide 
por yuda sana herida habri di diabetes y kemadura. 
planta un variedad di mata nativo, cu ta florea durante diferente 
periodo di aña; 
cera conoci cu apicultura y cumpra honing fresco di agricultor 
local; 
stimula famia, bario y comunidad pa planta matanan cu abeha 
por frecuenta y polinisa; 
crea proyecto escolar of di open science pa acumula y comparti 
data tocante abeha pa eleva concientisacion den comunidad, 
rednan social, y como contribucion pa maneho di agricultura; 
stimula pa evita uso di pesticida, fungicida, herbicida y miticida 
den nos cura y hardin; 
proteha colonia di abeha salvahe na unda e ta posibel; 
sponsor un cas di abeha cerca un agricultor of apicultor;; 
crea un peticion pa gobierno regula uso di chimico, pesticida, 
herbicida, fungicida y miticida cu ta toxico pa abeha y polinisador 
y pa salud di ser humano y otro animal. 


Cuminsa e biahe fascinante aki bishitando e website nobo di 
Union Europeo https://pollinatorhub.eu, crea como un portal pa 
tur informacion tocante agricultura, polinisador y temanan asocia 
pa tur gremio relevante, manera agricultor, consumidor, cientifico 
y tur otro interesadonan den e temanan concerni. 

DIABIERNA mainta Minister di Turismo y Salud tabata 
invita n'e Global Health Leadership Summit, organisa pa 
Xavier University School of Medicine (XUSOM). E evento aki 
tabata un celebracion pa un grupo di graduado di XUSOM. 
Den luna di april 56 graduado di Xavier a logra drenta univer- 
sidad na Merca, Canada y Australia pa sigui nan estudio den 
medicina. Y na luna di mei 49 studiante a gradua cu nan 
degree di MD. Tabata un honor pa Minister Oduber dirigi 
algun palabra na e studiantenan aki. 
Minister a hiba discurso, unda el a enfoca riba e sistema 
di cuido di Aruba cual ta dedica na e principio di preven- 
cion. Prevencion ta un parti importante den inversion di 
cuido. Ministerio di salud ta reconoce cu e fundeshi pa tin un 
comunidad saludabel ta pa introduci medida proactivo, pa 


asina tambe evita malesa cronico cu ta e causa principal di 
morto y desabilidad na mundo. Prevencion no solamente ta 
trece mehoracion den calidad di bida pa e comunidad, pero 
tambe ta sigura un sistema di cuido di salud sostenibel cu 
por cubri e necesidadnan di generacion pa futuro. Durante 
e ceremonia Minister Oduber a haya un reconocemento 
special for di XUSOM pa e manera excepcional cu a maneha 
e pandemia di Covid-19. XUSOM a reconoce e trabounan y 
a expresa gratitud pa loke Minister Oduber a haci y ta haci- 
endo pa salud publico na Aruba. 
Minister Dangui Oduber a termina felicitando tur graduado 
y a deseanan hopi exito pa cu nan futuro. Tambe Minister 
Oduber a gradici XUSOM pa ta un ehempel di excelencia y pa 
sigui ta envolvi proactivo den nos comunidat. 


Minister Dangui Oduber a hiba palabra n’e graduadonan 
di Xavier University y haya reconocemento 

ARUBA Lions Club cu ta sirbi e comunidad di Aruba pa mas 
cu 75 aña caba y ta yuda nos comunidad un biaha mas, a 
tene nan proyecto cu ta hunger relief. Pero mirando e cele- 
bracion di dia di mama, a haci algo special unda e bolun- 
tarionan di Aruba Lions Club a uni den nan club pa traha 
varios macuto pa dia di mama y tambe a combin'e cu un 
cake box y aki tambe e boluntarionan di Aruba Lions Club a 
subi caminda dia 11 di mei , un dia prome cu dia di mama pa 
asina haci entrega di e macutonan aki yena di cos di come 
y bebe . 


E mama nan a keda masha encanta cu e aprecio aki y a 
gradici Aruba Lions Club masha hopi mes pa e bunita gesto 
aki. 


Danki na tur voluntario cu a uni hunto y traha e macutonan 
y e cake boxnan pa e mamanan. 


Keda pendiente pa mas proyectonan di Aruba Lions Club 


Aruba Lions Club cu proyecto “Hunger 
Relief” Mothers Day Edition 

RECIENTEMENTE Rubin Ponson, Presidente di Aruba Lions 
Club, hunto cu Igor Croes y Magaly Franken di Technodent y 
tambe e miembronan di board di Aruba Lions Club a haci un 
bishita di cortesia na Minister di Salubridad Dangui Oduber 
pa asina duna minister mas informacion di un di e proyec- 
tonan cu Aruba Lions Club tin ya caba pa algun aña cu ta e 
"Smile Mobile" unda cu por lo menos 3 biaha pa aña ta haci 
bishita n'e casnan di cuido pa limpia y drecha e dentadura 
( placha) den boca di nos grandinan, aparte di esaki e team 
di Lions tambe ta hiba poco musica pa nos grandinan y algo 
di pasaboca. 


Durante e encuentro aki tambe a manifesta e preocupacion 
di e estado con ta haya e dentadura (plancha) cu tin ora 
asta ta kibra y e grandi no por uz'e debidamente. Minister a 
gradici sr. Croes y sra Franken pa e bunita trabou y tambe 
na sr. Ponson di Aruba Lions Club pa e proyecto aki cu tambe 
a wordo reconoci pa Lions Club International. 


Aruba Lions Club di Bishita cerca Minister Dangui Oduber 
pa presenta proyecto “Smile Mobile” 

MINISTER Plenipotenciario mr. Ady Thijsen a bishita e FRED 
Job Fair cual a tuma lugar e weekend aki na Krasnapolsky 
hotel na Amsterdam. Na e FRED a participa diferente compa- 
nianan, institutonan di Curaçao, Sint Maarten, Boneiro, St. 
Eustatius, Saba, Surnam y Aruba. 


Minister Thijsen a tene un discurso unda ela splica kico ta 
e vision y maneho di Gabinete di Aruba. Cu esaki ta basa 
riba cinco pilar cu ta consisti di e trabao rond di Conseho 
di Minister di Reino (RMR), contactonan cu ministerionan, 
Eerste y Tweede Kamer y cu institutonan importante manera 
Raad van State, Nationale Ombudsman y Hoge Raad. Tambe 
e relacion cu Union Europeo, principalmente via di OCTA. 


E mandatario a sigui bisa cu parti di su maneho ta pa drenta 
den contacto cu e municipionan (gemeenten), e provinci- 
anan, e Hogeschoolnan, Universidad, sector priva y otro 
instituto pa mira na yega na cooperacion cu por ta bene- 
ficioso pa Aruba. Esaki segun sr. Thijsen den su discurso 
tambe ta conta pa e contactonan cu e embahadanan. 


E di cinco pilar ta e comunidad Arubiano na Hulanda. ‘Esaki ta 


conta tanto pa nos hendenan cu ta biba y traha na Hulanda, 
como esunnan cu a bin Hulanda pa trato medico. Un otro 
grupo cu tambe ta hopi importante ta nos studiantenan. 
Duna nan guia no ta conta solamente den nan estudio, pero 
tambe den e parti social den e comunidad Hulandes. 


Asina nos por fortifica e laso cu nos studiantenan pa asina 
tambe tin miho bista si nan ta encontra problema of nos por 
tuma nota di señal cu por stroba nan den nan estudio of 
hasta pone cu nan ta stop cu nan estudio,’ asina sr. Thijsen 
a bisa. 


E mandatario a bisa cu un bon contacto cu nos studian- 
tenan ta sumamente importante pa nos por purba na trece 
nos hendenan bek Aruba. Minister Thijsen: ‘Door di e crece- 
mento economico y tambe cu e aumento den e personanan 
cu ta bay cu pensioen (vergrijzing) ta hopi importante pa e 
cuponan di trabao aki, keda yena cu nos mesun hendenan. 
Pa esaki nos mester di nos partnernan social; no unica- 
mente e sector publico, pero tambe e sector priva lo mester 
bai hunga un rol importante den e proceso pa trece nos 
hendenan bek Aruba. 


Esaki por cuminsa na condicion di trabao aun mas atrac- 
tivo. Aunke nos no por contra e concurencia di condicion di 
trabao cu Hulanda, pero si lo mester mira na manera nan 
cu ta yega den e direccion ey. Asina e hobennan profesional 
tin opcionan den cual nan por escohe y spera cu e balansa 
cai na e banda bon y cu nan scohe pa bai Aruba bek. Un 
acuerdo social. 


Minister Thijsen a bishita FRED Job Fair na Amsterdam 

DIARANSON atardi e ministernan Maduro y Croes a ricibi 
e pionero den turismo di Aruba, sr. Micheal Kuiperi pa asina 
den nomber di Minister President Evelyn Wever-Croes 
entrega na su persona un Reconocemento di Excelencia fo'i 
Gobierno di Aruba. 


Michael Kuiperi tabata e prome director di Oficina di Turismo 
di Aruba y a percura pa traha un fundeshi fuerte pa desaroya 
e industria di turismo na Aruba. Danki na su vision, curashi, 
creatividad y trabou duro, Aruba a yega riba e mapa interna- 
cional como destino turistico. Sr. Kuiperi a percura pa, entre 
otro, e prome vuelonan di Merca pa Aruba via Puerto Rico 
y di e manera eynan a sa di pone e fundeshi pa e diferente 
vuelo directo cu a sigui di Merca pa Aruba. 


Ta importante pa menciona cu sr. Micheal Kuiperi a traha 
incansablemente pa Aruba su cultura wordo conoci, nos 
musica resona y nos artistanan local briya riba escenar- 


ionan internacional di turismo, pa di e manera aki haci e 
turista curioso pa bishita Aruba. Danki na e trabou pionero 
di conecta turismo y cultura di Aruba, awendia e turista cu ta 
bishita Aruba no ta bin solamente pa e 'Sun, Sea, or Sand,' 
pero nan ta mas interesa pa e 'Soul' di Aruba cu ta e cultura 
di nos Pais. 


Pa Minister Maduro di Cultura e tabata un honor y placer 
inmenso pa den nomber di Minister President Evelyn Wever- 
Croes por a dedica algun palabra di gratitud y brinda sr. 
Micheal Kuiperi e reconocemento special aki di Gobierno di 
Aruba den presencia di Minister Glenbert Croes y nieto di sr. 
Kuiperi, sr. Micheal Leo van Rommondt. "Nos ta hopi gradici 
na sr. Micheal Kuiperi pa su vision, trabou duro y special- 
mente pa e amor pa Aruba cu cual sr. Kuiperi a traha na 
pone e fundeshi fuerte pa Aruba su industria di turismo. 


Masha danki pa conecta y reconoce e importancia di nos 
cultura como motor tras di turismo di nos Pais,' tabata 
palabranan expresa pa Minister Maduro na e bunita ocasion 
pa reconoce e pionero den turismo, sr. Micheal Kuiperi. 


E ta un pionero den turismo 


Micheal Kuiperi a ricibi reconocemento 
di excelencia fo’i Gobierno di Aruba 

DIAHUEBS anochi 16 di mei, Prome Minister Evelyn Wever- 
Croes a wordo invita pa corta e cinta durante e inauguracion 
di e exposicion fotografico di studiantenan di Universidad di 
Aruba, “Problemanan Social y Solucionnan”. 


E studiantenan cu a haci e exposicion ta di e facultad di Art 
& Science di Universidad di Aruba y ta studiando pa bira 
trahado social. Pa esaki e hobennan a sigui un curso di foto- 
grafia y por a mira un resultado hopi profesional. Prome 
Minister a menciona cu e tema di e exposicion “Problemanan 
Social y Solucionnan” ta uno hopi interesante ya cu e ta 
mustra a traves di e arte di un potret e problema, pero tambe 
e solucion pa esaki, cual ta hala atencion ya cu un problema 
tur hende por pensa riba dj’e pero e echo cu e studiantenan 
a busca pa cada problema un solucion y present’e den nan 
arte, esey ta di admira. 


Durante e anochi aki Prome Minister a wordo deleita cu 
potretnan di calidad halto, impactante, exponi den e tecnica 
preto cu blanco y color y cada tecnica haciendo e impacto 


den e storia cu cada studiante a trece dilanti. Un potret ta 
bisa mas cu mil palabra y e arte cu a wordo exponi a refleha 
esaki mustrando cu cada problema tin un solucion den bida. 
Por remarca cu un studiante, Joanne Ignacio, pa su proyecto 
a scoge e tema di Prome Minister di Aruba pa enfatisa e 
problema di e trato desigual di hende muhe na Aruba basa 
riba estudionan cu e mes a haci pa su proyecto. 


E solucion pa e problema aki, segun conclusionnan di 
Joanne, ta e echo cu un hende muhe ta e Prome Minister di 
Aruba na e momento aki. Esey ta kibra e plafon di glas y ta 
crea oportunidad pa mas hende muhe na Aruba. 


E mandatario a keda impresiona cu e talento di e studi- 
antenan, cu e calidad di e fotografia di e exposicion, pero 
specialmente el a keda impacta cu e storia cu cada hoben a 
conta di su potret. Esey ta mustra e calidad di trahadonan 
social cu Aruba lo tin den futuro. E ta un profesion hopi noble 


cu un tarea hopi importante. 


Tin problemanan social serio na Aruba ya cu e pais ta den 
pleno recuperacion y cu e recuperacion ta bin cu retonan y 
problemanan social y Aruba mester di mas profesionalnan 
riba e tereno aki. 


“Un exposicion masha interesante. Mi ta felicita e studian- 
tenan pa e proyecto aki. Un pabien na cada un di boso pa 
expresa e mensahe cu boso ta trece dilanti di e forma aki. 
Danki pa scoge e profesion noble aki, Aruba tin mester di 
boso. 


Tambe mi ta gradici Universidad di Aruba, UNOCA, e 
mayornan y tur esnan cu a duna sosten na e studiantenan 
pa asina nan por a realisa e exposicion impresionante aki”, 
Prome Minister a expresa. 


Un potret ta bisa mas cu mil palabra 


Exposicion fotografico “Problemanan Social y Solucionnan” 
di studiantenan di Universidad di Aruba 

DIARANSON mainta, Minister Endy Croes hunto cu direc- 
tora di Departamento di Enseñansa (DEA) Sra. Anne Marie 
Proveyer - Groot a realisa un bishita oficial na Piscina Olimpico 
Roly Bisslik na Savaneta, unda cu a reuni cu Sr. Andy Gomes, 
kende ta dirigi e proyecto di Landamento Escolar. Sr. Gomes 
a duna presentacion di e proyecto y a elabora riba diferente 
inkietud. 


Landamento Escolar ta cumpliendo 32 aña y alrededor di 
1400 alumno ta participa tur aña den e proyecto aki. 


For di comienso di aña escolar un grupo grandi di alumno ta 
participa y lo realisa e examen pa haya e diploma A y B den 
e luna di juni proximo. 


Sr. Andy Gomes a indica cu durante e encuentro a trata dife- 
rente inkietud, a duna informacion actualisa di e proyecto y 
e cambionan cu nan ta desea di mira den futuro. Banda di 
esaki, Minister Endy Croes a combersa cu e instructornan di 
landamento, unda cu el a scucha nan preocupacionnan y a 


contesta nan preguntanan. 


“Pa e proximo aña escolar e proyecto aki ta bay bek lama 
na Palm Beach. Lo keda uza e Piscina Olimpico pa e scolnan 
den cercania. Pa loke ta trata e lama di Baby Beach, esaki ta 
den planificacion”, Minister Endy Croes a informa. Pa loke ta 
trata uniform y material di oficina e mandatario di Enseñansa 
y Deporte a compromete cu e lo cumpli cu nan prome cu aña 
escolar 2023-2024 finalisa. 


“Nos ta contento di mira e cantidad di scol cu ta participa 
tur aña den e bunita proyecto aki” Minister Endy Croes a 
enfatisa. Pa conclui, e mandatario di Enseñansa y Deporte ta 
gradici pa e caluroso recepcion y e mainta ameno. 


“Hunto nos mester traha e plan pa mehoracion di e bunita 
proyecto aki”, Minister Endy Croes a finalisa. 


Minister Endy Croes a combersa cu e 
instructornan di landamento escolar 

GENERACION X ra referi na e grupo demografico naci 
entre comienso di añanan 1960 y comienso di añanan 
1980. Aunke no asina prominente manera Millennials of 
Generacion Z, Generacion X tin un influencia significativo 
den e configuracion di e trayecto politico di e isla. 


Defini pa pragmatismo, independencia y un skeptisismo 
saludabel pa autoridad, Generacion X a ser moldea pa e 
cambionan social y economico sismico cu nan a experencia. 
For di e momento cu nan a mira e fin di antiyas di 6 te na 
e momento cu nan a experencia e era di tecnologia, hopi 
miembro di Generacion X ta ocupa posicionnan di poder na 
Aruba, moviendo habilmente entre e matrixnan di politica 
local. Sinembargo, a bin un cambio cultural perceptibel den 
e generacion aki, 
pasando di un mentalidad centra den comunidad manera 
e generacion anterior na un mentalidad mas personalisa, 
enfocando riba loke politiconan por ofrece nan person- 
almente. E transicion aki ta enfatisa un alehamento for di 
lealtad estricto di partido, y votadornan awor ta spera bene- 
ficio tangible a cambio di nan apoyo. 


Ancra den e comportacion di voto di Generacion X ta e 
preocupacionnan tocante stabilidad economico, seguridad 


laboral y cuido medico. Despues di a experencia recesi- 
onnan economico manera e cierre di e refineria y presenci- 
ando e impacto profundo di globalisacion, nan ta compronde 
e urgencia di responsabilidad fiscal y e politicanan cu ta 
fortalece e economia, particularmente den e sector turis- 
tico vital. 


P'e partidonan político cu ta competí pa e sosten di 
Generacion X, e caminda pa exito ta den ofrece solucionnan 
pragmatico na e problemanan aki, incluyendo cuido medico 
accesibel y disposicionnan solido pa retiro. Ademas, auten- 
ticidad y transparencia ta caracteristicanan hopi aprecia 
den lidernan politico entre Generacion X. E candidatonan cu 
ta encarna sinceridad y integridad tin mas chens di gana 
nan confiansa y consecuentemente nan voto. 


Mientras cu e panorama politico di Aruba ta sigui evoluciona, 
e capacidad pa compronde y duna atencion na e preocupa- 
cionnan y aspiracionnan di Generacion X lo ta fundamental 
pa e partidonan cu ta busca victoria den e urnanan. 
Presentando solucionnan viabel pa e retonan di mundo real 
y exhibiendo cualidadnan genuino di liderazgo, e politiconan 
por interactua efectivamente cu e grupo demografico influy- 
ente aki y yuda dirigi e curso di politica riba e isla. 


E cambio den prioridad di voto pa Generacion X 


Di pensamento comunitaro pa ‘locual tin aden p’ami’ 

RESPALDO su empleadonan ta e alma, curason y rosea di e 
organisacion, pa e motibo aki Respaldo ta pone enfasis den 
inverti den nan. 


Respaldo ta contento di por anuncia cu recientemente tur 
su empleadonan a ricibi cursonan di 'Bedrijfshulpverlening'. 
Awor tur empleado ta certifica pa por hasi First aid, CPR 
y AED. Tambe nan a ricibi training pa evacua den caso di 
calamidad como tambe con pa actua den caso di candela. 


E empleadonan tambe a ricibi training pa e sistema di 
“Elektronisch Patiënten Dossier” (EPD). E programa di EPD 
ta esencial pa e cuido ya cu e ta duna acceso na tur informa- 
cion necesario di e cliente. Esaki ta contribui na un calidad 
di cuido mas halto y un miho tratamento pa e cliente. 


Ademas di ofrece curso y training pa empleadonan conhunt- 
amente, tambe ta stimula e desaroyo individual di e emplead- 
onan. Awe Respaldo kier felicita dos di su empleadonan cu a 
logra nan certificado. 


Recientemente nos secretaria medico, sra. Natasha 
Engelhart, a ricibi su certificado como 'Ervaringsdeskundige'. 
Un 'ervaringsdeskundige' ta un persona cu tin experiencia 
cu un problema, reto of situacion specifico. E persona aki a 
pasa door di experiencianan y a siña con pa manehanan y 
superanan, hopi biaha door di crecemento personal, proces- 
onan di restoracion of otro forma di desaroyo personal. E 
'ervaringsdeskundige' por contribui na mehoracion di e 
cuido y sosten door di e perspectiva unico cu nan por ofrece 
basa riba nan experiencia propio. E curso a wordo organisa 
door di Projectbureau Caribbean' di Curaçao y ofreci door di 


Hogeschool Windesheim di Hulanda. 
Un otro colega cu recientemente a logra un certificado ta 
nos psicologo Phil Godoy. Phil a logra su certificado den e 
estudio di ‘Multi Dimensionele Familie Therapie’ (MDFT). E 
estudio a wordo facilita door di ‘Stichting Jeugdinterventies’ 
den cooperacion cu Ministerio di Husticia y Asuntonan 
Social y Ministerio Publico. Mirando e problematica complica 
di hobennan na Aruba, a bin cu e metodo di terapia multi- 
dimensional di famia como alternativa pa haci un diferencia 
pa e famianan aki. E ta un metodo intensivo cu tin como 
meta pa reduci criminalidad, bringa criminalidad, evita pa e 
echonan ripiti (recidive) y percura pa drecha e relacionnan 
den sistema di famia. 


Respaldo tin e idealismo cu inverti den e desaroyo di su 
empleadonan, ta un inversion na e exito di e organisacion a 
largo plaso. Respaldo ta comprometi pa yuda su emplead- 
onan den cada stap di nan carera profecional y sigura cu 
nan tin tur herment pa logra nan metanan. 


Respaldo ta sigui comprometi pa promove un ambiente 
laboral unda cu tur hende por sigui desaroya nan mes y asina 
construi un ekipo mas solido y miho prepara pa e futuro di 
e organisacion. 


Respaldo ta invita comunidad di Aruba pa bishita nan 
website www.respaldo.aw pa cuakier informacion tocante 
e organisacion, tambe por bishita nos pagina di Facebook 
RespaldoAruba. 


Rumbo pa un organisacion di salud mental specialisa profe- 
sional y sostenible pa un Aruba mentalmente sano. 


Respaldo ta inverti den e desaroyo di su empleadonan 

RECIENTEMENTE, Minister Endy Croes a reuni cu e 
comision Museum Betico Croes, lidera pa e mandatario di 
Enseñansa y Deporte y Stichting Museum Betico Croes. 
Desde aña pasa, ta antentiendo cu e bunita proyecto Museum 
Betico Croes. 


Lo institui Museum Betico Croes den curason di Santa Cruz 
na cas di kerido mayornan di nos Libertador Betico Croes 
(den feliz memoria), caminda nos lider inmortal a crece. Un 
proyecto educativo cu balor historico, den cual e scolnan 
por bishita pa siña e historia di nos Libertador Betico Croes. 


A haci un “site-visit” caba na e sitio pa evalua e concepto. 
Durante e reunion, e arkitecto Jouel Croes a duna un presen- 
tacion di e cambionan grandi cu lo bin rond di e edificio aki. 
Fuera di esaki, Renwick Heronimo consehero experto di 
museum a duna un presentacion di e concepto di e Museum 
Betico Croes. 


Mas en adelente, lo comparti e presentacion aki cu Conseho 
di Minister, pa asina Gobierno di Aruba duna sosten na e 
bunita proyecto Museum Betico Croes. Asina cu e concepto 
ta completamente cla den luna di juni, lo duna un presenta- 
cion oficial na e comunidad. Pa finalisa, Minister Endy Croes 
ta felicita e comision y Stichting Museum Betico Croes cu ta 
trahando duro pa realisa e bunita proyecto aki den curason 
di Santa Cruz. 


Lo institui Museum Betico Croes den curason di Santa 
Cruz na cas di kerido mayornan di nos lider inmortal 

DIAHUEBS anochi, a tuma luga entrega di certificado na 
104 cursista cu a finalisa e curso di educacion sexual Biba 
Amor exitosamente. Na september 2023, Dienst Publieke 
Scholen (DPS) a introduci e programa di educacion sexual 
Biba Amor na e klasnan 5 y 6 di scol basico. 


E meta di Biba Amor ta pa crea conscientisacion, baha e 
cifra di embaraso hubenil y stimula nos hobenan pa haci 
escogencia sano. E lesnan a trata diferente topico entre 
otro, norma y balor, conoce bo mes y contacto cu mayor. 


Tambe, a pone hopi enfasis riba e aspecto social, emocional 
y bienestar en general di e hoben. DPS a ofrece e dianan 
di capacitacion na maestro, maestro di movecion y salud, 
cabesante, IB’ers y SMW’ers y a organisa diferente ronda di 
informacion pa mayor. E training y programa a ser facilita 
door di Sra. BSc. Pharetza Berdat-Damon cu cooperacion di 
Ministerio di Salud, Ambiente y Naturalesa di Corsou. 


E proyecto a conta cu cooperacion estrecho di Wit Gele 
Kruis Aruba Departamento di Tienermoeder, encabesa 
pa Sra. Monique Giel - Labad. Minister Endy Croes tabata 
presente na e ceremonia, unda el a hiba palabra y a felicita 
e 104 cursistanan. Sra. Pharetza Berdat-Damon a indica cu 


den nomber di Ministerio di Salud, Ambiente y Naturalesa di 
Corsou tabata un placer di por a duna un aporte na e educa- 
cion saludabel di e hobennan na Aruba, unda cu a brinda 
informacion alcaso pa asina nan mes por tuma un decision 
cu ta aporta na nan desaroyo sexual saludabel. 


Por ultimo, e mandatario di Enseñansa y Deporte ta gradici 
Sra. Pharetza Berdat-Damon, ekipo di DPS esta, Sra. Morela 
Dirkz, Sra. Marylou, Sra. Richenella Croes- Wever, Sr. Johnny 
Tromp y Sr. Junny Oleana cu a haci e proyecto aki posibel y 
exitoso. 


Minister Endy Croes ta felicita e 104 cursistanan 
cu a finalisa e curso biba amor exitosamente 


Dialuna, 20 Mei 2024 
AWEMainta 
35 


MOUSSE de Chocolate Fácil 


Ingredientes: 
200 gramos de chocolate negro (mínimo 70% de cacao) 


3 huevos grandes (separados en yemas y claras) 


2 cucharadas de azúcar 


1 taza de crema de leche (nata) para montar 


1 pizca de sal 


Chocolate rallado o virutas de chocolate para decorar 
(opcional) 


Instrucciones: 
Preparar el chocolate: 
Trocea el chocolate y derrítelo al baño maría o en el 
microondas (calienta en intervalos de 30 segundos, removi- 
endo cada vez hasta que esté completamente derretido). 
Deja enfriar ligeramente. 


Montar la crema: 


En un bol frío, bate la crema de leche hasta que se formen 
picos suaves. Reserva en la nevera. 


Batir las yemas: 
En otro bol, bate las yemas de huevo con el azúcar hasta 
que estén cremosas y de un color más claro. 


Incorporar el chocolate: 
Añade el chocolate derretido a la mezcla de yemas y azúcar. 
Mezcla bien hasta que esté completamente combinado. 


Montar las claras: 
En un bol limpio, bate las claras de huevo con una pizca de 
sal hasta que se formen picos firmes. 


Incorporar las claras y la crema: 
Primero, añade una pequeña cantidad de las claras montadas 
a la mezcla de chocolate para aligerarla. Luego, añade el 
resto de las claras con movimientos envolventes para no 
perder el aire. 


Finalmente, incorpora la crema batida, también con 
movimientos envolventes, hasta que esté completamente 
mezclado. 
Enfriar: 
Divide la mousse en recipientes individuales o colócala en 
un bol grande. 
Refrigera durante al menos 2 horas antes de servir. 


Servir: 
Antes de servir, puedes decorar con virutas de chocolate o 
chocolate rallado. 


¡Y listo! Disfruta de tu mousse de chocolate casero, un postre 
delicioso y fácil de hacer. 

Sinceramente, Pastor Marcel Balootje 


Fortaleza pa Famia 


EVANGELIO ta poder di Dios pa salbacion y pa tur 
esunnan cu ta kere 


Romanonan 1:16 ta para skirbi: "Pasobra mi no tin 
berguensa di e evangelio, pasobra esaki ta poder di Dios 
pa salbacion pa tur cu ta kere." 


Juan 3:17 ta para skirbi: "Dios no a manda e Yiu den 
mundo, pa condena mundo, ma pa mundo wordo salba 
door di dj’E." 


Marco 16:15 ta para skirbi: "El a bisa nan: Bay den ter e 
mundo y predica e evangelio na tur criatura. Esun cu kere 
y wordo batisa lo ta salba, ma esun cu no ta kere lo ta 
condena." 


E evangelio di Dios ta e instrumento di educacion spiritual 
mas respeta y responsabel na mundo, pasobra den dje tin 
poder pa convence hende di nan pica. 


Tin hende ta acepta, tin hende no ta acepta, tin ta acepta 
parcialmente,tin hende ta rechasa completamente y kier 
continua den e bida di inmoralidad, violencia etc. 


Tin hopi ta haci cherche, hopi ta haci bofon, tin hopi ta 
pretende cu nan por dicidi pa nan mes y cu Dios no tin nada 


di bisa den nan bida, pero tin un versiculo cu ta contradeci 
tur pensamento cu ta den rebeldia contra Dios, y ta para 
skirbi den Juan 3:36: "Esun cu ta kere den e Yiu tin bida 
eterno: ma esun cu no obedece e Yiu lo no mira bida, ma e 
furia di Dios ta keda riba dj’E." 


2 Pedro 3:9 ta para skirbi; "Señor no ta tarda cu su 
promesa, ma E tin pasenshi cu boso, y no kier pa ningun 
hende bay perdi, ma pa tur bin na arepentimento." 


Despues cu nos caba di lesa Juan 3:16-21 nos ta realisa 
cu e eror di mas grandi cu un hende por haci den su bida, 
ta nenga di acepta e plan di DIos pa salbacion den su bida, 
pasobra un persona asina tin un bida sin ningun speransa. 


E evangelio di Dios no ta forsa hende pero e ta splica den 
un forma hopi facil, cu si bo no acepta e plan di salbacion, 
cual no ta bin di hende of religion, pero e ta bin di Dios, lo 
bo no hereda e reino di Dios. 


Notabel ta cu e enemigo, e diabel a hinca hopi smoesjes 
den cabes di hende awendia, pa nan no sigui Dios, pa nan 
sigui den e caminda di scuridad y purba hala mas tanto 
hende cu nan por den mesun caminda 


Echo ta cu ta dos caminda tin esun di luz, cual ta e caminda 
Dios ta goberna. Y e caminda di scuridad caminda diabel y 
su compinchinan ta goberna. 


Dios a duna tur hende boluntad propio pa nan por scoge 
entre bon y malo. Si un hende no scoge pa Cristo Hesus, 
fierno y lama di candela ta ward'e, pasobra su nomber no 
ta skirbi den e buki di bida (Revelacion 20:15). 


Si un hende scoge pa Cristo Hesus, e lo tin bida eterna, ta 
ward'e den shelo hunto cu e angelnan. 


Pasobra e mensahe di e cruz ta locura pa esunnan cu ta 
muri, ma pa nos cu ta wordo salba e ta poder di Dios. (1 
Corintionan 1:18). 


Y mi mensahe y mi predicamento no tabata cu palabra 
persuasivo di sabiduria, ma cu desmostracion di e Spirito 
y di poder, pa boso fe no wordo basa riba e sabiduria di 
hende, sino riba e poder di Dios. (1 Corintionan 2 :4. 


Nos cas y nos famia, mester di Cristo Hesus, tin hopi 
mentira ta bay rond, y nos mester para firme contra e 
planan di e enemigo. 

Lagrima y flornan por seca, su recuerdonan 
y tur loke el a haci y significa pa nos, lo keda 
graba pa semper den nos mente y curason. 
“Cerca Dios mi alma ta na paz, ta di DJ’E mi 
salbacion ta bin” 
Salmo 62:1 


Cu dolor na nos curason, nos ta participa 
fayecimento di nos ser stima: 


Sra. Sharon F. Angela-Spong 
Cariñosamente yama “ Sharontje” 
*16-09-1970 - †17-05-2024 


Acto di despedida lo wordo anuncia despues 


“Señor ta mi wardador, mi’n tin falta di 
nada 
Den cunucu di yerba berde e ta pone mi 
sosega. 
E ta hibami na awa trankil, 
Pa mi bolbe haya forsa”. 
Salmo: 23 


Nos ta anuncia fayecimento di: 


Demetrio Christiaans 
*22-12-1939 - †13-05-2024 


Acto di entiero lo wordo anuncia despues. 


“Dios ta amor…. y amor ta Dios, 
Maske mi no ta na e mundo aki, tuur dia lo 
mi ta banda 
Di boso Curason, mi no por stens di loke 
Señor ta haci.” 
Salmo 33 
Cu inmenso dolor y tristesa nos ta anuncia 
fayecimento cristianamente di mi Casa, nos 
Mama, nos Oma y nos Tanta stima 
Cecilia Dabian-Geerman 
Miho conoci como: “Chichi” 
*13-12-1931 - †15-05-2024 


Yiu muher di: †Nicasia “Tanta Catchi” 
Koolman y †Michil Geerman 


Na nomber di su casa: Evi Dabian 


Yiunan: Melvis Dabian, Dalila Dabian, †Ar- 
jan Dabian 


Nietonan: Jurne Melvis Dabian, Jeanne Cla- 
rie Dabian 


Bisanietonan: Amalia, Christian Philip, Mi- 
chaella 


Rumannan cu bay su dilanti den Reino 
Celestial: †Veronico y †Brigilia Koolman- 
Geerman y yiunanan, †Luis y Vuida Margo 
Geerman y yiunan, †Armando y †Dolorita 
Geerman-Maduro y yiunan, †Mai Geerman, 
†Johan Geerman, †Maria y †Bebbe Croes- 
Geerman y yiunan, †Nena Tromp y yiu 


Swa y cuñanan: †Sra Viuda Dinichi Kelly y 
Famia, †Viuda Irma Dirksz y Famia, †Keesi 
Dabian y Famia, †Lucy Coll y Famia, †Jo- 
landa Tromp y Famia, †Elsa Dabian y famia 
na Hulanda, Violeta Wester-Dabian y famia, 
Haime Dabian y famia 


Demas famia: Dabian, Geerman, Koolman, 
Tromp, Kelly, Dirksz, Coll, Wester, Lee, 
Croes, 
Roga, Irausquin, Maduro, Thiel, Gomes, 
Elizabeth, Werleman, Vrolijk, Dijkhoff, 
Kock, Angela, Willems, Danjo 


Ta invita tur Sobrinonan, bisiñanan, ihanan 
y demas famia pa e acto di entiero cu lo 
tuma luga diamars 21 di mei, 2024. Pa 2 
pm Difunto Cecilia lo ta reposa den Parokia 
Imaculada Concepcion na Santa Cruz te cu 
3:30 pm. Despues lo hiba Difunto Cecilia na 
su ultimo lugar di sosiego na Santana Santa 
Maria na Santa Cruz. 


Despues di entiero no lo ricibi bishita di 
condolencia na cas. Nos disculpa si nos por a 
lubida algun nomber y famia. 


Habri portanan santu pa mi, 
mi ke drenta y alabá Señor. 
Ata e porta di Señor akí, 
tur e fielnan ta pasa den dje. 
Mi t'alabá bo pasobra B'a skucha mi, 
pasobra B'a manda mi salbashon. 
Salmo 118: 19-20-21 


Cu dolor na nos curason, nos ta participa 
fayecimento di nos ser stima: 


Sr. vdo. Aloisio Koolman 
Cariñosamente yama “Wichi, Mo-dje” 
*17-03-1933 - †17-05-2024 


Acto di entiero lo wordo anuncia despues 

Gradicimento y Invitacion 


Pa medio di esaki famia kier a gradici tur 
esunnan 
cu na un manera of otro a duna nos sosten, 
consuelo y forsa 
durante e tempo dificil cu e fayecimento y 
entiero 
di nos defunto stima: 


Sra. vda. Lourdes F. Mercera-Werleman 
Cariñosamente yama “Ma Lou, Tanta Lou, 
Udi, Lou” 


Boso muestra di atencion ta di hopi aprecio y 
un gran sosten pa nos. Un danki na un y tur cu 
a manda carchi, krans, whatsapp, e-mail y a 
haci yamada telefonico. 
Tambe na Aurora Funeral Home pa su bon 
servicio y atencion. 
Boso muestra di atencion tabata un gran con- 
suelo pa nos. 


Na mes momento nos ta invita famia, bisiña, 
amigo y conoci 
pa compaña nos na 3 Santo Sacrificio di Misa 
na misa San Franisco na Playa; diaranson 22 
di mei, diahuebs 23 di mei y diabierna 24 di 
mei pa 7 pm. 


Boso presencia ta altamente aprecia. 


Gradicimento / Invitacion 


Na nomber di famia nan nos kier a gradici 
cada un cu a tuma nan tempo pa a bin dispidi 
di nos ser stima: 


Yaraesy Marilandi de Castro 


Un danki na un y tur cu a manda whatsapp, 
e-mail y a haci yamada telefonico. 
Nos kier a gradici staff y personal di ICU pa 
nan bon cuido. Un danki ta bay na Staff y 
personal di Respaldo pa nan bon atenshon y 
apoyo. 


Un danki inmenso pa e sosten ricibi di Mari- 
sol Henderson y Joalin Courtar.Un danki na 
Aurora Funeral Home pa nan bon servicio. 
Un danki na Romeo di WondenPoli. Boso 
muestra di atencion ta di hopi aprecio y un 
gran sosten pa nos. 


Ta invita pa asisti na 3 Santo Sacrificio di 
misa cual lo tuma luga na Misa Inmaculada 
Concepcion na Santa Cruz Dia: 
20 di Mei 2024 pa 7or pm 
22 di Mei 2024 pa 7or pm 
25 di Mei 2024 pa 7 or pm 


Bo(so) presencia lo ta altamente aprecia. 


“Señor ta mi wardador, mi’n tin falta di nada. 
Den cunucu di yerba berde e ta pone mi sosega. 
E ta hiba mi na awa trankil, 
pa mi bolbe haya forsa”. 
Salmo: 23 


Enige zoon van Willem en Henriette Hoogenbergen 


Willem F.H. Hoogenbergen 
Beter bekend als “Boy of The Flying dutchman” 
*16-11-1925 - †16-05-2024 


Namens: echtgenote Blanca Hoogenbergen-Bernal 


Kinderen op Aruba: Lilia Hoogenbergen en Johan Oso- 
rio Lopez, Gregory Hoogenbergen, Carlos en Sandra 
Rubiano 


Kinderen in het buitenland: Jimmy Hoogenbergen en 
familie, Jenny Hoogenbergen en familie, Jerry Hoogen- 
bergen en familie, Fanny Hoogenbergen en familie 


Kleinkinderen op Aruba: Brandon, Bella Elisa en 
Dante Hayley, Bastian en Kayro, Carlos Andres en 
Sebastian. 


Kleinkinderen en achter kleinkinderen in het buiten- 
land 


Nichten en neef op Aruba: Vanessa Hollander en fami- 
lie, Carlyn Daou Hollander en familie, Juan en Betty 
Rodriguez en familie 


Al zijn andere lieve nichten en neven met wie hij van 
het leven heeft genoten. 
Ex-collega’s van Universidad di Aruba, Amigoe di 
Aruba, De Telegraaf en Algemeen Dagblad. 


Andere familieleden: Hoogenbergen, Bernal, Holland- 
er, Kooyman en anderen op Aruba, Curaçao, Neder- 
land, Verenigde Staten en Colombia. 


U wordt hierbij uitgenodigd voor de afscheid die 
plaats zal vinden op 22 mei 2024 van 7 uur tot 9 uur ‘s 
avonds te Aurora Funeral Home. Crematie neemt plaats 
daarna in besloten kring. 


Als we jullie in ons verdriet vergeten zijn, onze ex- 
cuses hiervoor. 

Dios, duna mi e serenidad pa acepta e cosnan cu mi no 
por cambia, curashi pa cambia e cosnan cu mi por y 
sabiduria pa conoce e diferencia. 


Cu profundo dolor pero conforme cu boluntad di Dios, 
famia ta anuncia fayecimento di: 


Rolando Richard Hoek 
miho conoci como “Ro” of “Grandi” 
*1 augustus 1956 - †14 mei 2024 


Na nomber di su: 
Casa: Carmen Lugo 


Yiu: Michelle & Rudolfo Dirksz-Hoek 


Tata: †Teofilo Hoek 
Mama: Carmen Hoek-Perez 


Rumannan: Seferina “Ina” y Ramon Cabenda-Hoek, 
†Hubert y Blanca Hoek-Rios, Marlene “Inchi” Hoek, 
†Felix “Chucho” y Gina Hoek-Werleman 


Sobrino(a)nan: Tammi Mark, Mark v/d Made, Jose 
Ruyter, Nigel Hoek, Kiala Kock y nan respectivo 
famianan. Maryolin, Wladimir y Enderson Rios y nan 
respectivo famianan. 


Omo y Tantanan: Castro Perez y famia, Urbano Perez y 
famia, †Aroldo Perez y famia, Filomena de Cuba-Perez 
y famia 


Suegro: †Belen de Jesus-Lugo 
Suegra: †Maria Dirksz-de Lugo 


Swa & Cuñanan: Marcelia Lugo, Etwina y †Hans 
Oudshoorn-Lugo y yiu, Elivia Lugo y yiunan, Beltran 
Lugo, Juan Roberto Lugo, Maria Guadalupe Lugo y 
yiu, Enrique Lugo y yiunan, Bernardo Lugo y yiunan, 
Omaira y Jan Hendrik Flanegin-Lugo y yiunan 


Padrino: †Charlie Robert 
Madrina: Lourdes Koolman 


Consuegro: Rudy Dirksz 
Consuegra: Yvette Zichem 


Bon Amigonan: Carlos y Neivis Riccioli-Hernandez y 
famia, Adri Martilia y famia, Juliana Todd y famia 


Amigo(a)nan, conocirnan, bisiñanan, ex-coleganan di 
Aruba Marriott Resort & Stellaris Casino. Staff, per- 
sonal y boluntarionan di Hospice Atardi, Dr. Wever, Dr. 
Figaroa y personal di Huisartsenpraktijk A.M. Wever, 
Dr. Torres- Rivas y Dr. Kordes. 


Demas famia: Hoek, Lugo, Dirksz, Perez, Cabenda, 
Rios, Werleman, Zichem & Todd. 


Condolencia lo tuma lugar na Aurora Funeral Home 
dialuna, 20 di mei 2024, di 7’or pa 9’or di anochi. 


Acto di despedida lo tuma lugar na Aurora Funeral 
Home, diamars, 21 di mei 2024, di 9’or pa 11’or di 
mainta sigui pa cremashon cual lo tuma lugar den ceno 
familiar. 


Despues di despedida no ta ricibi bishita di condolencia 
na cas. 


Nos disculpa si den nos tristesa nos por a lubida un of 
mas persona. 


“Mi carnenan ta scucha mi stem; Ami conoce nan 
y nan ta sigui Mi. Ami ta duna nan bida eterno y 
nunca nan lo no bay perdi; ningun hende no por 
ranca nan kita for di mi man.” 
(Juan 10, 27-28) 
Cu inmenso tristesa pero conforme cu boluntad di 
Dios nos ta participa fayecimento di: 


Martina Boekhoudt-Rosenberg 
29-01-1940 – 16-05-2024 


Na nomber di su: 


Casa: 
Nico Boekhoudt 


Yiunan: Chanin Boekhoudt, Suzette y André 
Kelly-Boekhoudt 


Nietonan: 
Kendré, Marchel y Pierre Kelly 


Sobrinonan manera yiu: Nanuska Geerman y 
famia. Luis Jean-Pierre y Carolina Geerman- 
Maduro y famia. 


Rumannan: †Maria Salomé y †Maiky Dirksz- 
Rosenberg y famia. †Cecilia y †Rufino Geerman- 
Rosenberg y famia. †Agnes y †Bubu Croes- 
Rosenberg y famia 


Cuñanan: †Jani y Filomena Boekhoudt-Dijkhoff 
y famia. Livia y Candy Petrocthi-Boekhoudt y 
famia. Inchi y Buchi Briesen-Boekhoudt y famia. 
†Juan y Marlin Boekhoudt-Erasmus y famia. 
†Casiano Boekhoudt. †Foyito y Nidia Boek- 
houdt-Helder y famia. Filomena y †Leo Limoni- 
er-Boekhoudt y famia. Jossy y Judith Boekhoudt- 
Kock y famia. Catrien y Buchi Lue-Boekhoudt 
y famia. Edwin y †Ana Boekhoudt-Briesen y 
famia. Violeta y Anthony Maduro-Boekhoudt 
y famia. Lilian y Robert de Kort-Boekhoudt y 
famia 


Amigonan di cas: 
Karin y Daniel Ang-Jie-A-Swie y famia. Rosi y 
Carlos Cepeda-Leidenz 


Sobrino y sobrinanan, primo y primanan, ihanan, 
comer y compernan 


Demas famia: Boekhoudt, Rosenberg, Kelly, 
Dirksz, Geerman, Croes, Maduro, Dijkhoff, 
Petrocthi, Briesen, Erasmus, Helder, Limonier, 
Kock, Lue, de Kort, Thiel, Loopstok, Tromp. 


Ta invita demas famia, bisiña, amigo y conoci 
pa asisti na acto di despedida cu lo tuma lugar 
diamars 21 di mei 2024 na Misa Birgen di Fatima 
Dakota pa 4:00pm. Oportunidad pa condolencia 
lo ta di 2:00pm – 4:00pm den Misa. Despues lo 
sali bay pa santana Catolico na Paradera. 
Nos ta lamenta cu despues di entiero no ta ricibi 
bishita di condolencia na cas. 
Nos disculpa si den nos tristesa nos por a lubida 
cualkier persona. 


O, mi stima BO, Señor, mi fortalesa! 
Señor ta mi baranca, mi forti; 
mi salbador, esey ta mi Dios, 
mi baranca pa mi sconde, mi escudo, 
mi defensa y salbacion, mi Baluarte! 


Cu inmenso tristesa na nos curason, conforme 
cu boluntad di Dios, y pa tur locual cu el a 
significa pa nos, ta anuncia fayecimento di 
nos ser stima: 


Señora vuida 
Maria Luisa Everon - Kelly 
Mihorconoci como: Oma of Chichi (Chichi di 
Eme) 
*18-06-1930 - †16-05-2024 


Su defunto casa: †Emeraldo Everon 


Su yiunan: Maggy Everon, Raphael & Mari- 
ana Everon-Pascual, Rudio & Violeta Everon- 
Paredes, Rosa Everon, Merita Everon, Robert 
Everon, Elvia & Ken Peterson-Everon 


Manera su yiu: Ingrid Croes-Dubero y yiu 
Leonard 


Nieto(a)nan: Joanne & Jair, Juna, Zaida & 
George, Farrah-Mia & Curtis, Elston, Mi- 
angela, Gerald & Jo-Eve, Deyon & Avi-Jace, 
Giralda & Raymond, Lisa-Andrea 


Bisanieto(a)nan: Sybren, Joshmar, Amika, 
Kaika, Jada-Lynn, Jason, Me’arrah, Enzo, 
Jared, Aylah, Jade, Wyatt, Alesso 


Tataratanietonan: Xia-ësha, Kaylee, Sujayler 


Sobrinanan hopi stima: Inchi Kelly, Adelita 
Kelly 


Famia hopi stima: Martiza Petrocchi-Everon, 
Mayra Croes-Everon, Maria y Ivo Lacle- 
Smith 


Famia: Kelly, Everon, Booi, Pascual, Paredes, 
Tromp, Peterson, Every, Duinkerk, Baten, 
Regalis, Felten, Krozendijk, Winterdal 


Primo y primanan, sobrino y sobrinanan, bisi- 
ñanan, demas famia y conoci. 


Ta invita pa asisti na e acto di entiero cu lo 
tuma luga diaranson 22 mei 2024 for di 2:00 
pm te cu 4:00 pm na Misa Inmaculada Con- 
cepcion na Santa Cruz. 


Oportunidad pa condolencia: diamars 21 mei 
2024 for di 7:00 pm te cu 9:00 pm na Aurora 
Funeral Home. 


